

**Anul 2022 – numărul 29**

**18 – 22 iulie**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 18 – 24 iulie 3](#_Toc109653109)

[Selecție de Acte normative apărute în Monitorul Oficial al României în perioada 18 – 22 iulie, 2022 4](#_Toc109653110)

[Comunicate de presă ale Guvernului României 6](#_Toc109653111)

[Premierul Nicolae-Ionel Ciucă a solicitat autorităților intervenții coordonate pentru protejarea populației de efectele caniculei 6](#_Toc109653112)

[Premierul Nicolae-Ionel Ciucă a convocat Comitetul Național pentru Situații de Urgență, în scopul coordonării integrate și dispunerii măsurilor de prevenire și combatere a efectelor cauzate de caniculă și secetă 7](#_Toc109653113)

[România câștigă credibilitate și recunoaștere în lupta împotriva traficului de persoane 8](#_Toc109653114)

[Întrevederea premierului Nicolae-Ionel Ciucă cu președintele Uniunii Europene de Ciclism, Enrico Della Casa 11](#_Toc109653115)

[Studiu despre decalajele rural-urban, lansat la Palatul Victoria 11](#_Toc109653116)

[Mesajul premierului Nicolae-Ionel Ciucă cu prilejul Zilei Aviaţiei Române şi a Forţelor Aeriene 12](#_Toc109653117)

[Primirea Președintelui Statului Palestina, Mahmoud Abbas, de către Prim-ministrul român, Nicolae-Ionel Ciucă 12](#_Toc109653118)

[Premierul Nicolae-Ionel Ciucă: Este necesar să intervenim rapid, cu toate resursele naționale și europene, pentru a proteja agricultura noastră și fermierii români 13](#_Toc109653119)

[Primirea de către Prim-ministrul Nicolae-Ionel Ciucă a ministrului irlandez al afacerilor externe și apărării, Simon Coveney 14](#_Toc109653120)

[Primirea ambasadorului Japoniei, Hiroshi Ueda, de către prim-ministrul Nicolae-Ionel Ciucă 14](#_Toc109653121)

[Informaţie Europeană 15](#_Toc109653122)

[NOUTĂȚI – Informații UTILE 15](#_Toc109653123)

[183 de fermieri și procesatori selectați pentru finanțare cu peste 154 de milioane de euro pe sM 4.1, 4.2 și 6.3 din cadrul PNDR 15](#_Toc109653124)

[Instrument de 500 milioane de euro pentru consolidarea industriei europene de apărare prin achiziții publice în comun 16](#_Toc109653125)

[Banca Mondială și România: Împrumut de 600 milioane euro pentru sprijinirea tranziției către o economie verde și incluzivă 17](#_Toc109653126)

[POC: Echipamentele achiziționate pentru activitățile didcatice online pot fi utilizate și în procesele cu prezență fizică 18](#_Toc109653127)

[MIPE: S-au emis peste 2 milioane de vouchere sociale 18](#_Toc109653128)

[PNRR 20](#_Toc109653129)

[PNRR: Peste 80 milioane de euro pentru secții de terapie intensivă pentru nou-născuți! Apelul va fi deschis începând cu 30 septembrie 20](#_Toc109653130)

[Un nou apel din cadrul PNRR a fost lansat! Peste 6 milioane de euro pentru echipamente și materiale destinate reducerii riscului de infecții nosocomiale 21](#_Toc109653131)

[PNRR: Ghidurile de finanțare pentru împăduriri și reîmpăduriri au fost lansate spre consultare publică 22](#_Toc109653132)

[Consultări publice 24](#_Toc109653133)

[POAD: Ghidul pentru acordarea de trusouri pentru nou-născuți, lansat spre consultare publică 24](#_Toc109653134)

[Programul RO-Cultura: Consultare publică privind modificarea și completarea Schemei de ajutor de minimis pentru consolidarea antreprenoriatului cultural și dezvoltarea audienței și a publicului 25](#_Toc109653135)

[1,5 miliarde de euro pentru infrastructura de irigații, desecare și drenaj. Proiectul de program, lansat spre consultare publică 25](#_Toc109653136)

[APELURI – Finanțări 25](#_Toc109653137)

[RoAid: 6 noi apeluri competitive destinate sectoarelor neguvernamental și privat din România 25](#_Toc109653138)

[APIA efectuează plata ajutorului de stat pentru motorina utilizată în agricultură 26](#_Toc109653139)

[POC: Măsura 4.1.1 bis destinată industriei alimentare și a construcțiilor va fi lansată în luna septembrie 2022 27](#_Toc109653140)

[POC 4.1.1 - Investiții în activități productive, mai aproape de lansare! Varianta consolidată a ghidului a fost publicată 28](#_Toc109653141)

[POIM: Prelungire pe apelul dedicat planurilor de acțiune pentru ariile naturale protejate și pentru speciile de interes comunitar aprobate 29](#_Toc109653142)

[Peste 15 milioane euro pentru înființarea grupurilor de producători. A fost lansat apelul de proiecte! 30](#_Toc109653143)

[Din actualitatea europeană 30](#_Toc109653144)

[Seceta în Europa – iulie 2022: aproape jumătate din teritoriul UE este expus riscului 30](#_Toc109653145)

[Industria de apărare: UE va consolida industria europeană de apărare prin achiziții publice în comun cu ajutorul unui instrument în valoare de 500 de milioane EUR 31](#_Toc109653146)

[Comisia propune un plan de reducere a cererii de gaze pentru a pregăti UE în eventualitatea întreruperilor aprovizionării cu gaz 33](#_Toc109653147)

[UE și Azerbaidjan își consolidează relațiile bilaterale, inclusiv cooperarea în domeniul energiei 35](#_Toc109653148)

[Bistrița: printre orașele finaliste selectate pentru „premiile europene ale orașului verde” 37](#_Toc109653149)

[Declarația Înaltului Reprezentant, în numele UE, cu ocazia celei de a zecea aniversări a introducerii Legii privind agenții străini 37](#_Toc109653150)

[UCRAINA 38](#_Toc109653151)

[FAST-CARE: Consiliul adoptă un mandat de negociere cu privire la acordarea de ajutor suplimentar refugiaților din Ucraina și la contracararea impactului agresiunii Rusiei 38](#_Toc109653152)

[Agresiunea Rusiei împotriva Ucrainei: UE adoptă pachetul de „menținere și aliniere” 39](#_Toc109653153)

Repere din agenda publică a conducerii Instituţiei Prefectului - Judeţul Hunedoara   
în perioada 18 – 24 iulie

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara.* | ***18 iulie*** |
| *Întâlnire de lucru cu o delegație de oameni de afaceri, reprezentanți ai Camerei de Comerț din Belfort, profesori universitari din regiunea franceză Franche-Comte, europarlamentarul Iuliu Winkler și rectorul Universității din Petroșani, Radu Sorin.* | ***18 iulie*** |
| *Participare la emisiunea „Cafeaua de la ora 11”, realizată de Radio Color Orăștie.* | ***19 iulie*** |
| *Întâlnire de lucru cu o delegație a primăriei comunei Val d'Ajol din Franța, reprezentanți ai Asociației „Val Roumanie” din Franța și primarul com,unei Vața de Jos, Liviu Ioan Lință.* | ***19 iulie*** |
| *Participare la Festivalul Taragotului 2022, ediția a X-a.* | ***20 iulie*** |
| *Participare la videoconferința organizată de Departamentul pentru Situații de Urgență pe tema măsurilor de intervenție pentru combaterea efectelor caniculei.* | ***22 iulie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 18 – 22 iulie, 2022

**M. Of. nr. 720/18 Iulie 2022**

* **113** – **Guvernul României -** Ordonanță de urgență privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina, precum și acordarea de granturi din fonduri externe nerambursabile pentru investiții destinate retehnologizării IMM-urilor

**M. Of. nr. 721/18 Iulie 2022**

* **112** – **Guvernul României -** Ordonanță de urgență privind instituirea unor măsuri pentru stimularea investițiilor cu finanțare din fonduri externe nerambursabile în domeniul eficienței energetice, resurselor regenerabile de energie pentru întreprinderi mari și întreprinderi mici și mijlocii, energiei verzi din surse regenerabile destinate autorităților publice locale, precum și unele măsuri în domeniul specializării inteligente, precum și pentru modificarea și completarea unor acte normative

**M. Of. nr. 725/19 Iulie 2022**

* **449** – **Autoritatea Națională pentru Protecția Consumatorilor -** Ordin privind unele măsuri de informare a consumatorilor cu privire la soluționarea alternativă a litigiilor
* **450** – **Autoritatea Națională pentru Protecția Consumatorilor -** Ordin privind unele măsuri de informare a consumatorilor cu privire la insolvența persoanelor fizice

**M. Of. nr. 727/19 Iulie 2022**

* **1292/ 1784** – **Ministerul Transporturilor și Infrastructurii/ Ministerul Investițiilor și Proiectelor Europene -** Ordin privind aprobarea elementelor de cost semnificative pentru proiectele de infrastructură de transport rutier de interes național sau european
* **2225** - **Ministerul Sănătății** - Ordin privind modificarea și completarea Ordinului ministrului sănătății nr. 807/2020 pentru stabilirea atribuțiilor în activitatea de testare în vederea depistării infecției cu virusul SARS-CoV-2 la nivelul unor unități aflate în subordinea Ministerului Sănătății

**M. Of. nr. 728/20 Iulie 2022**

* **226** – **Parlamentul României -** Lege pentru modificarea și completarea unor acte normative din domeniul fondurilor europene

**M. Of. nr. 730/20 Iulie 2022**

* **898** – **Ministerul Muncii și Solidarității Sociale -** Ordin pentru modificarea și completarea anexei la Ordinul ministrului muncii, familiei, protecției sociale și persoanelor vârstnice nr. 1.887/2016 privind stabilirea contribuției lunare de întreținere datorate de adulții cu handicap asistați în centrele rezidențiale publice pentru persoane adulte cu handicap sau de susținătorii acestora și aprobarea Metodologiei de stabilire a nivelului contribuției lunare de întreținere datorate de adulții cu handicap asistați în centre rezidențiale publice pentru persoane adulte cu handicap sau de susținătorii acestora

**M. Of. nr. 731/20 Iulie 2022**

* **2219** – **Ministerul Sănătății** **-** Ordin privind controlul prin verificare periodică a dispozitivelor medicale aflate în utilizare, evaluarea performanțelor dispozitivelor medicale secondhand puse în funcțiune și eliberarea avizului de utilizare pentru dispozitivele medicale din dotarea mijloacelor de intervenție pentru asistență medicală de urgență prespitalicească

**M. Of. nr. 732/21 Iulie 2022**

* **231** – **Parlamentul României -** Lege privind gestionarea și utilizarea fondurilor Interreg și a contribuției publice naționale, pentru obiectivul „Cooperare teritorială europeană“, în perioada 2021-2027
* **913 - Guvernul României -** Hotărâre privind aprobarea Programului statistic național anual 2022

**M. Of. nr. 733/21 Iulie 2022**

* **932 - Guvernul României -** Hotărâre pentru organizarea și funcționarea Institutului Național de Sănătate Publică și pentru aprobarea înființării unor activități finanțate integral din venituri proprii
* **1947 - Ministerul Mediului, Apelor și Pădurilor -** Ordin pentru modificarea anexei la Ordinul ministrului mediului, apelor și pădurilor nr. 1.866/2021 pentru aprobarea Ghidului de finanțare a Programului privind creșterea eficienței energetice a infrastructurii de iluminat public

**M. Of. nr. 735/21 Iulie 2022**

* **238 - Parlamentul României -** Lege privind aprobarea Ordonanței de urgență a Guvernului nr. 23/2022 pentru completarea art. 43 din Legea nr. 411/2004 privind fondurile de pensii administrate privat
* **243 - Parlamentul României -** Lege pentru aprobarea Ordonanței de urgență a Guvernului nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile
* **886 - Guvernul României -** Hotărâre privind drepturile de transport ale polițiștilor de penitenciare, ale cursanților instituțiilor de învățământ proprii pentru formarea polițiștilor de penitenciare și ale personalului civil din sistemul administrației penitenciare
* **930 - Guvernul României -** Hotărâre pentru modificarea Hotărârii Guvernului nr. 1.110/2010 privind componența, atribuțiile și modul de organizare ale Grupului de lucru interinstituțional pentru protecția infrastructurilor critice

**M. Of. nr. 736/21 Iulie 2022**

* **225 - Parlamentul României -** Lege pentru aprobarea Ordonanței de urgență a Guvernului nr. 19/2022 privind unele măsuri referitoare la garanțiile de bună execuție constituite în cadrul contractelor de achiziție publică și al contractelor sectoriale
* **240 - Parlamentul României -** Lege privind aprobarea Ordonanței de urgență a Guvernului nr. 33/2022 pentru modificarea și completarea Legii nr. 219/2015 privind economia socială
* **241 - Parlamentul României -** Lege pentru modificarea anexei nr. 2 la Ordonanța Guvernului nr. 15/2002 privind aplicarea tarifului de utilizare și a tarifului de trecere pe rețeaua de drumuri naționale din România
* **254 - Parlamentul României -** Lege pentru modificarea și completarea Legii fondului funciar nr. 18/1991 și a altor acte normative
* **263 - Parlamentul României -** Lege pentru modificarea Legii fondului funciar nr. 18/1991

**M. Of. nr. 737/22 Iulie 2022**

* **248 - Parlamentul României -** Lege privind aprobarea Ordonanței de urgență a Guvernului nr. 143/2021 pentru modificarea și completarea Legii energiei electrice și a gazelor naturale nr. 123/2012, precum și pentru modificarea unor acte normative

**M. Of. nr. 738/22 Iulie 2022**

* **112 - Autoritatea Națională Sanitară Veterinară și pentru Siguranța Alimentelor -** Ordin pentru aprobarea Normei sanitar-veterinare privind comerțul paralel cu produse medicinale veterinare
* **4151 - Ministerul Educației -** Ordin pentru completarea Metodologiei privind formarea continuă a personalului din învățământul preuniversitar, aprobată prin Ordinul ministrului educației, cercetării, tineretului și sportului nr. 5.561/2011

**M. Of. nr. 742/22 Iulie 2022**

* **251 - Parlamentul României -** Lege privind aprobarea Ordonanței Guvernului nr. 7/2022 pentru modificarea și completarea Ordonanței Guvernului nr. 25/2001 privind înființarea Companiei Naționale de Investiții „C.N.I.“ - S.A.
* **252 - Parlamentul României -** Lege pentru modificarea Legii nr. 227/2015 privind Codul fiscal și pentru completarea art. 47 din Legea nr. 207/2015 privind Codul de procedură fiscală

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Premierul Nicolae-Ionel Ciucă a solicitat autorităților intervenții coordonate pentru protejarea populației de efectele caniculei

Prim-ministrul Nicolae-Ionel Ciucă a analizat, în această dimineață, în cadrul unei videoconferințe cu prefecții și cu reprezentanții din teritoriu ai Comitetul Național pentru Situații de Urgență activitățile desfășurate în scopul coordonării integrate și dispunerii măsurilor şi acţiunilor specifice prevenirii și combaterii efectelor cauzate de caniculă și secetă, protejării populației, în special a persoanelor vulnerabile, precum și pentru gestionarea altor situații de urgență.

Premierul a solicitat autorităților implicate în gestionarea situației seriozitate, implicare maximă și să fie pregătiți să intervină în orice moment: „Să continuăm acțiunile de transport a apei și apei menajere în zonele afectate de secetă, de acordare a sprijinului în punctele de prim ajutor, de prevenire a incendiilor și arderilor necontrolate. Solicit prefecților și autorităților locale să desfășoare activități de prevenție, de informare a cetățenilor și să implice organizațiile neguvernamentale și serviciile voluntare în tot ce înseamnă protejarea oamenilor. Este foarte important ca la nivelul fiecărei localități să fie organizate puncte unde se poate asigura asistență medicală și distribuire gratuită a apei. Dacă va fi nevoie, vom lua măsuri suplimentare față de cele deja stabilite în Comitetul Național pentru Situații de Urgență (CNSU).

În ceea ce privește situația generată de scăderea debitului cu peste 50% a fluviului Dunărea, în decizia CNSU de ieri după-amiază, am stabilit ca pe o porțiune să se intervină pentru a asigura navigabilitatea în sectorul respectiv. Este nevoie să intervenim pentru că se înregistrează un flux ridicat de trafic pe Dunăre comparativ cu anii precedenți.

Va cer să fiți pregătiți să interveniți în orice moment! Seriozitate maximă, coordonare, responsabilitate și activitate 24 cu 7!”

Departamentul pentru Situații de Urgență din cadrul Ministerului Afacerilor Interne a fost desemnat pentru a coordona integrat, la nivel național, măsurile adoptate pentru prevenirea apariției situațiilor de urgență determinate de tipul de risc asociat temperaturilor extreme, caniculei, precum și gestionarea altor situații de urgență.

În prima zi a operaționalizării celulei pentru monitorizarea efectelor tipului de risc -temperaturi extreme - risc asociat „caniculă", în cadrul CNCCI, în baza informațiilor primite din partea Comitetelor Județene/Mun.București pentru Situații de Urgență, convocate la nivel național, au rezultat următoarele date:

-         la nivel național  au fost operaționalizate 440 puncte de prim ajutor și 483 puncte de hidratare, fiind asistate 226 persoane, 3 dintre acestea fiind transportate la unități spitalicești.

-         pompierii militari au acționat pentru localizarea și stingerea a 210 incendii de vegetație, ce au afectat o suprafață de 1207 ha.

-         inspectoratele pentru situații de urgență au desfășurat 4 misiuni de transport a apei menajere către zonele afectate, iar autoritățile publice locale au efectuat 12 transporturi de apă menajeră și 14 transporturi de apă pentru animale.

-         au fost desfășurate 47 acțiuni de informare preventivă pe timpul cărora au fost diseminate 2505 materiale de informare preventivă.

-         au fost executate 54 de controale de prevenire în urma cărora au fost aplicate 200 de sancțiuni contravenționale, dintre care 162 de avertismente și 38 amenzi în cuantum de 74.800 lei.

Printre măsurile întreprinse pentru gestionarea situațiilor de urgență au fost efectuate demersurile necesare pentru menținerea în stare de operativitate a tuturor categoriilor de mijloace si echipamente pentru asigurarea acțiunilor de răspuns, astfel încât, intervenția în cazul producerii unor situații de urgență specifice tipului de risc să se realizeze în cel mai scurt timp.

Reamintim faptul că, în prezent, sunt în vigoare atenționări meteorologice ce vizează val de căldură în intensificare și disconfort termic accentuat, astfel:

• COD GALBEN valabil în zilele 22, 23 și 24.07.2022, pentru 27 județe (AB, AG, AR, BH, BN, BR, BZ, CS, CJ, CL, CT, DB, GJ, GL, GR, HD, IF, IL, MM, MS, PH, SB, SJ, TL, TM, VL, VN) și municipiul București, ce vizează val de căldură și disconfort termic ridicat;

• COD PORTOCALIU valabil în zilele de 22 și 23.07.2022, pentru 10 județe (AR, BH, CS, DJ, MH, OT, SJ, SM, TM și TR), ce vizează val de căldură în intensificare și disconfort termic accentuat.

\*

Premierul Nicolae-Ionel Ciucă a convocat Comitetul Național pentru Situații de Urgență, în scopul coordonării integrate și dispunerii măsurilor de prevenire și combatere a efectelor cauzate de caniculă și secetă

**COMUNICAT DE PRESĂ**

**Premierul Nicolae-Ionel Ciucă a dispus măsuri pentru prevenirea și combaterea efectelor cauzate de caniculă și secetă**

Prim-ministrul Nicolae-Ionel Ciucă a convocat astăzi Comitetul Național pentru Situații de Urgență, în scopul coordonării integrate și dispunerii măsurilor şi acţiunilor specifice prevenirii și combaterii efectelor cauzate de caniculă și secetă, protejării populației, în special a persoanelor vulnerabile, precum și pentru gestionarea altor situații de urgență.

Astfel, Departamentul pentru Situații de Urgență din cadrul Ministerului Afacerilor Interne a fost desemnat pentru a coordona integrat, la nivel național, măsurile adoptate pentru prevenirea apariției situațiilor de urgență determinate de tipul de risc asociat temperaturilor extreme, caniculei, precum și gestionarea altor situații de urgență.

Ministerele și celelalte autorități și instituții publice centrale, regiile autonome și companiile naționale vor desemna, la solicitarea Departamentului pentru Situații de Urgență, reprezentanți în cadrul Centrului Național de Coordonare și Conducere a Intervenției.

Comitetele județene și cel al Municipiului București pentru situații de urgenţă vor analiza, în ședințe extraordinare, situația operativă, măsurile şi acțiunile specifice prevenirii, combaterii și gestionării efectelor cauzate de creşterile de temperatură și vor dispune măsuri în consecință.

Șeful Departamentului pentru Situații de Urgență, secretarul de stat Raed Arafat, a solicitat structurilor teritoriale din componența CNSU să dispună toate măsurile pentru sprijinirea autorităților administrației publice locale în derularea acțiunilor de protecție a populației și comunităților și asigurarea operativității mijloacelor din înzestrare, cu accent pe cele utilizate pentru acordarea asistenței medicale de urgență și a celor pentru stingerea incendiilor.

În cadrul CNSU, a fost aprobat, totodată, un set de măsuri de prevenire a apariției unor situații de urgență, precum și pentru limitarea efectelor acestora, necesar a fi aplicate în perioadele caniculare, astfel:

**La nivelul autorităților și instituțiilor publice centrale și locale**

* adaptarea programului de lucru şi limitarea activităților desfăşurate în aer liber;
* amenajarea unor puncte medicale de prim ajutor şi de adăpostire a populaţiei, dotate cu apă potabilă care să fie distribuită gratuit;
* informarea preventivă a populației cu privire la importanța respectării recomandărilor pe timpul perioadelor caniculare, precum și interdicția utilizării focului deschis în zonele de mirişti şi vegetaţie uscată;
* monitorizarea zonelor forestiere și, în special, a celor frecventate de turiști, de către personalul ocoalelor silvice, administratorii sau proprietarii acestora;
* desfășurarea de controale de prevenire și stingere a incendiilor la nivelul zonelor forestiere, precum și la nivelul localităților și operatorilor economici deținători de culturi agricole;
* identificarea și monitorizarea persoanelor vulnerabile;
* asigurarea operativităţii tuturor mijloacelor din înzestrare, cu accent pe cele utilizate pentru acordarea asistenţei medicale de urgenţă, pentru stingerea incendiilor sau intervenției la accidentele pe căile rutiere sau feroviare.

**Recomandări adresate populației:**

* evitarea deplasărilor sau alternarea acestora cu repausul, în spaţii dotate cu aer condiționat (magazine, spatii publice);
* evitarea spațiilor aglomerate, a expunerii la soare și a efortului fizic intens între orele 11.00-18.00;
* asigurarea unei hidratări și alimentații corespunzătoare

Atașat, Hotărârea nr. 31/ 20.07.2022 și Anexa HCNSU.

\*

România câștigă credibilitate și recunoaștere în lupta împotriva traficului de persoane

Departamentul de Stat al SUA a ridicat ratingul de țară al României în domeniul combaterii traficului de persoane la nivelul 2, în cadrul Raportului anual publicat la data de 19 iulie 2022.

În urma unui proces de coordonare, planificare și implementare complex și susținut de la nivelul Guvernului în ultimii doi ani, România a reușit să depășească o serie de limitări instituționale și să avanseze un set de reforme strategice în lupta împotriva traficanților și în sprijinul victimelor.

”Faptul că, astăzi, România a reușit să avanseze în clasamentul de siguranță și credibilitate al Departamentului de Stat al SUA este rezultatul unui efort substanțial și susținut în ultimii doi ani, de coordonare și muncă în echipă alături de specialiștii din șapte ministere, agenții, DIICOT, instanțe, servicii medicale și sociale, societatea civilă și partenerii internaționali. Mulțumesc întregii echipe guvernamentale și organizațiilor neguvernamentale alături de care am atins obiectivul pe care ni l-am asumat în 2021: avansarea României în Tier 2”, a declarat prim-ministrul Nicolae-Ionel Ciucă.

Principalele elemente strategice care au condus la avansarea României în clasamentul Departamentului de Stat al SUA sunt:

* Preluarea coordonării și monitorizării luptei anti-trafic la nivelul Departamentului pentru responsabilitate Socială și Grupuri Vulnerabile din cadrul Cancelariei Prim-ministrului,
* Modificarea Codului Penal (prescripția faptelor de trafic de persoane nu înlătură răspunderea penală) și creșterea numărului de investigații și condamnări de trafic de persoane,
* Înființarea Serviciului de combatere a traficului de persoane din cadrul DIICOT,
* Aprobarea Programului Național – Din Grijă pentru Copii prin intermediul căruia Poliția Națională a fost dotată cu cel mai performant sistem de criminalistică informatică pentru depistarea infractorilor sexuali și pedofililor online, înființarea camerelor de ascultare a copiilor victime la nivelul tuturor inspectoratelor județene de poliție și a numărului unic pentru copii abuzați și exploatați 119,
* Adoptarea și implementarea unei proceduri de identificare a victimelor traficului de persoane în rândul solicitanților de azil și refugiaților din România,
* Modificări legislative pentru protecția lucrătorilor sezonieri români peste hotare și noi reguli pentru agențiile de recrutare,
* Înființarea serviciilor și standardelor minime de calitate pentru copiii victime ale traficului de persoane și a primei proceduri de identificare și referire a posibilelor cazuri de trafic de copii din sistemul de protecție.

”Mai mult decât prezența într-un clasament, România câștigă astăzi prin rezultatele acestui Raport credibilitate și recunoaștere pentru reformele pe care le-a făcut în ultimii doi ani în domeniul traficului de persoane. Prea mulți ani România a fost victima lui ‘ nu se poate’.  Astăzi, în România profesioniștilor care muncesc, rezultatele se văd aici și acum. De data aceasta, în domeniul luptei împotriva traficului de persoane”, a declarat Mădălina Turza, consilier de stat – coordonator Comitet interinstituțional Anti-trafic – Cancelaria Prim-ministrului.

Raportul Departamentului de Stat vine și cu un set de 12 recomandări pentru România, menite să ghideze demersurile de prevenire și combatere a traficului de persoane. Recomandările vizează în principal diversificarea și creșterea calității serviciilor destinate victimelor traficului de persoane, îmbunătățirea procesului de identificare a potențialelor victime, îmbunătățirea mecanismelor de finanțare a organizațiilor neguvernamentale care oferă servicii victimelor, creșterea numărului de polițiști cu atribuții în combaterea acestui fenomen și investigarea imediată a oricăror suspiciuni de complicitate la trafic a personalului din sistemul public.

**Informatii suplimentare:**

Raportul privind traficul de persoane (TIP) este principalul instrument diplomatic al guvernului SUA pentru a responsabiliza guvernele statelor lumii în lupta împotriva traficului de persoane. Este, de asemenea, o resursă cuprinzătoare a eforturilor guvernamentale de combatere a traficului și reflectă angajamentul guvernului SUA de a monitoriza la nivel global în această problemă cheie a drepturilor omului și a aplicării legii.

**Date statistice:**

În 2021, au fost identificate 505 victime ale traficului de persoane, dintre care 444 femei și 61 de bărbați. Dintre acestea, 282 au fost copii și 223 adulți.

De asemenea, în 2021, au fost deschise 628 de dosare de cercetare sub aspectul săvârșirii de infracțiuni de trafic de persoane, față de 552 în 2020, și au fost înregistrate 522 de condamnări ale traficanților, față de 234 în cursul anului 2020.

Cele mai frecvente forme de exploatare întâlnite în cazuistica din 2021 au fost:

* 382 – SEXUALĂ (75,6%) din care –

155 locuințe (30,7%)

89 pornografie infantilă (17,6%)

84 stradă (16,6%)

19 cluburi (3,8%)

12 hoteluri (2,4%)

17 pornografie internet (3,4%)

6 bordeluri (1,2%)

* 51 – MUNCĂ (10,1%) din care

25 alte forme de exploatare (4,95%) (spalatorii auto, ferme de animale, îngrijire bătrâni)

17 agricultură (3,4%)

9 construcții (1,8%)

* 45 –TENTATIVĂ DE EXPLOATARE (8,9%)
* 24 – CERŞETORIE (4,8%)
* ALTE SITUAȚII (0,6%) (căsătorie de conveniență)

                        \*23 de victime au suferit mai multe forme de exploatare

DESTINAŢIA EXPLOATĂRII:

322 – ROMÂNIA (276 sexuală, 5 muncă, 14 cerșetorie, 25 tentativă, 2 alte situații) 56,7%

53 – GERMANIA (38 sexuală, 6 muncă, 5 cerșetorie, 4 tentativă) 9,3%

51 – UK (22 sexuală, 24 muncă, 5 tentativă) 9%

41 – ITALIA (39 sexuală, 2 tentativă) 7,2%

23 – SPANIA (10 sexuală, 10 muncă, 2 cerșetorie, 1 tentativă) 4%

13 – ELVEȚIA (12 sexuală, 1 tentativă) 2,3%

11 – FRANȚA (9 sexuală, 1 cerșetorie, 1 tentativă) 1,9%

9 – BELGIA, AUSTRIA (6 sexuală, 3 muncă, 7 sexuală, 1 muncă, 1 cerșetorie) 1,6%

7 – OLANDA (6 sexuală, 1 muncă) 1,2%

6 – DANEMARCA (6 sexuală) 1,1%

5 – SUEDIA (2 sexuală, 2 cerșetorie, 1 tentativă) 0,9%

2 – NORVEGIA, CEHIA, GRECIA (2 sexuală/1 sexuală, 1 muncă/1 sexuală, 1 tentativă) 0,4%

1 – UNGARIA, CIPRU, LIBAN, POLONIA, IRLANDA (1 sexuală/1 alte situații/1 muncă/1 sexuală/1 sexuală) 0,2%

Efortul bugetar pentru susținerea luptei anti-trafic din România a fost de peste 120 milioane lei în 2021.

\*

Întrevederea premierului Nicolae-Ionel Ciucă cu președintele Uniunii Europene de Ciclism, Enrico Della Casa

Prim-ministrul Nicolae-Ionel Ciucă l-a primit, la Palatul Victoria, pe președintele Uniunii Europene de Ciclism, Enrico Della Casa.

România ar putea găzdui, la inițiativa UEC, Campionatul European de Mountain Bike, în 2024, competiția urmând a face parte din etapele de calificare pentru participarea la Olimpiadă.

“Guvernul României va sprijini această inițiativă, prin Ministerul Sportului. Organizarea în țara noastră a acestei competiții europene va încuraja tinerii să practice acest sport și va putea oferi oportunități de promovare a României la nivel european și internațional”, a declarat prim-ministrul Nicolae Ciucă.

Potrivit statisticilor oficiale, peste o sută de cluburi de ciclism funcționează în România, în care activează  peste 100.000 de cicliști. Proiectele aflate în derulare vizează realizarea a peste 3.000 de kilometri de trasee pentru biciclete, la nivel național, în următorii ani.

\*

Studiu despre decalajele rural-urban, lansat la Palatul Victoria

**Consilierul de stat László Borbély: „Doar 28% din populație are competențe digitale de bază, cea mai mică rată din UE”**

 Palatul Victoria a găzduit marți, 19 iulie 2022, conferința de lansare a studiului „România cu un singur chip” (ediția 2022) realizat de Ambasada Sustenabilității. Evenimentul a fost organizat în parteneriat cu Departamentul pentru Dezvoltare Durabilă din cadrul Guvernului României.  
Prezent la eveniment, viceprim-ministrul Kelemen Hunor a declarat că pentru o dezvoltare durabilă este nevoie și de o schimbare de mentalitate:  
„Studiul arată decalajele existente dintre mediul urban și cel rural, care pot fi reduse prin investiții publice gândite în așa fel încât să le aducă pe acestea la același nivel de dezvoltare. Un stat este bun atunci când condițiile de trai ale oamenilor din mediul rural nu sunt cu nimic mai prejos decât ale oamenilor de la oraș, unde investițiile importante în infrastuctură răspund nevoilor cetățenilor și țin tinerii în țară. Pentru o dezvoltare durabilă este nevoie și de o schimbare de mentalitate. Acest lucru nu este posibil fără o educație modernă, competitivă și incluzivă. Proiectele noi din domeniul învățământului pun bazele pentru această educație.”  
Coordonatoul Departamentului pentru Dezvoltare Durabilă, consilierul de stat László Borbély, a vorbit în deschiderea conferinței despre necesitatea de a acționa coordonat și a atras atenția asupra unor indicatori îngrijorători pentru dezvoltarea României:  
„Datele arată că rata de părăsire timpurie a școlii în România este cea mai mare din Uniunea Europeană, iar 1 din 5 tineri nu este încadrat în câmpul muncii și nici nu urmează cursuri. Doar 28% din populație are competențe digitale de bază, cea mai mică rată din UE. Sunt cifre pe care nu le putem ignora. Avem decalaje semnificative între mediul urban și rural pe mai multe domenii iar studiul lansat astăzi ne pune față în față cu situația actuală. Important este că știm de unde începem să construim. Cunoaștem direcția trasată prin Agenda 2030 și țintele sale. Avem Strategia de Dezvoltare a României 2030, avem Planul de Acțiune și suntem toți motivați, atât mediul public cât și cel privat și întreaga societate civilă pentru a consolida o Românie Durabilă.”  
În 17 județe, din țară mai puțin de jumătate dintre copiii din mediul rural au absolvit examenul de Bacalaureat, în 2021. În 2022, pentru mediul rural, situația este similară în 15 județe. Totodată, la nivel național, 1 din 66 de persoane din mediul rural primește ajutor social, de 6 ori mai multe decât în mediul urban. Discrepanțele sunt vizibile și când vorbim despre numărul de șomeri sau despre accesul la servicii medicale. În 18 județe, în mediul rural, 1 din 50 locuitori sunt șomeri, iar în 16 județe din țară, în mediul rural, există un singur medic la peste 2.000 locuitori, adică de peste 11 ori mai puțini decât media națională la oraș. Acestea sunt doar câteva din rezultatele studiului care se regăsește în integralitate pe această platformă: <https://unsingurchip.ambasadasustenabilitatii.ro/2022/>

La conferință au mai participat reprezentanți ai Ministerului Educației, Institutului Național de Statistică și profesori academicieni.

\*

Mesajul premierului Nicolae-Ionel Ciucă cu prilejul Zilei Aviaţiei Române şi a Forţelor Aeriene

Sărbătorim astăzi Aviația și Forțele Aeriene Române, aducând totodată un omagiu eroilor aviatori căzuți la datorie în lupte pentru apărarea țării sau în misiuni internaționale la care a participat România.

Aflați mereu la înălțime prin natura profesiei lor, dar și prin nivelul de pregătire profesională, oamenii aceștia ne dau încredere că spațiul aerian al țării este în siguranță și apărat în caz de nevoie și că vor fi mereu alături de populația civilă în situații de urgență. Încrederea și buna reputație de care se bucură profesioniștii aerului din România sunt rezultatul multor ani de pregătire, al seriozității și curajului cu care ei s-au dedicat unei cariere pe cât de frumoasă, pe atât de dificilă, care implică un nivel maxim de responsabilitate.

În ultimii 30 de ani, Forțele Aeriene Române au trecut printr-un amplu proces de reorganizare și modernizare, ceea ce a permis atingerea unor standarde de capabilitate aliniate statutului României de membru al Alianței Nord-Atlantice și cerințelor defensive care decurg din acest statut.

Ca fost ministru al Apărării Naționale am susținut acest proces, iar ca prim-ministru consider la fel de important acest obiectiv, având în vedere contextul creat de agresiunea neprovocată și nelegitimă a Rusiei asupra Ucrainei.

Ne-am asumat la preluarea guvernării consolidarea posturii de apărare a României și descurajare, prin dezvoltarea unor capabilități de apărare adaptate provocărilor actuale de securitate, inclusiv la nivel de apărare aeriană, iar achiziția de avioane multirol aprobată recent de guvern a intrat în linie dreaptă, ceea ce va aduce un plus capacității defensive a României.

Astăzi, când credincioșii creștin-ortodocși și greco-catolici îl prăznuiesc pe Sfântul Prooroc Ilie Tesviteanul, ocrotitorul spiritual al temerarilor zborului, tuturor militarilor, rezerviștilor și personalului civil din aviație, le urez succes, cer senin în misiunile lor și la mulți ani!

Românilor care își serbează ziua onomastică, le doresc sănătate, liniște, împliniri și mulți ani înainte!

**Nicolae-Ionel Ciucă, Prim-ministru al României**

\*

Primirea Președintelui Statului Palestina, Mahmoud Abbas, de către Prim-ministrul român, Nicolae-Ionel Ciucă

Prim-ministrul Nicolae-Ionel Ciucă l-a primit, la Palatul Victoria, pe Președintele Statului palestinian, Mahmoud Abbas, aflat în vizită în România.

Premierul Nicolae-Ionel Ciucă a subliniat că România este pregătită să continue eforturile dedicate facilitării relansării dialogului direct israeliano-palestinian, susținând orice acţiune care ar putea conduce la soluţionarea comprehensivă şi de durată a conflictului israeliano­palestinian, în acord cu soluţia celor două state şi cu respectarea legislaţiei internaționale. Prim-ministrul României a dat asigurări că România va continua să fie un partener şi un prieten apropiat al Palestinei, în concordanţă cu poziţia sa tradiţională echilibrată şi cu credibilitatea pe care o are faţă de ambele părţi.

Președintele Mahmoud Abbas a evocat bunele relații tradiționale între cele două state și faptul că are deplină încredere în capacitatea părții române pentru orice tip de mediere în avansarea procesului de pace din Orientul Mijlociu. Liderul palestinian a evocat relațiile tradiționale și vizitele repetate ale sale în regiune, în calitate de Președinte sau însoțindu-l pe fostul lider, Yasser Arafat. Președintele Abbas a salutat bunele relații de încredere care există între România și Israel, care creează premisele unor bune oficii și mediere avantajoasă pentru o formulă corectă și sustenabilă a păcii în Orientul Mijlociu.

La finalul întrevederii, cei doi lideri au participat la semnarea a două acorduri bilaterale, Programul de Implementare în domeniul Educaţiei între Ministerul Învăţământului Superior din Palestina şi Ministerul Educaţiei Naţionale din România, şi Acordul între Guvernul României şi Guvernul Palestinei privind cooperarea în prevenirea şi combaterea criminalităţii organizate a terorismului şi a altor infracţiuni.

\*

Premierul Nicolae-Ionel Ciucă: Este necesar să intervenim rapid, cu toate resursele naționale și europene, pentru a proteja agricultura noastră și fermierii români

Premierul Nicolae-Ionel Ciucă a convocat, la Palatul Victoria, prima ședință a Comitetului interministerial pentru gestionarea efectelor produse de schimbările climatice în agricultură.

Comitetul, constituit din reprezentanți ai mai multor ministere, a analizat efectele produse de schimbările climatice în agricultură, inclusiv a celor produse de seceta pedologică.

"Este necesar să intervenim rapid, cu toate resursele pe care le avem, naționale și europene, pentru a proteja agricultura noastră și fermierii români. Vom continua să investim și să modernizăm agricultura, pentru a micșora dependența de situația meteorologică. Punerea în funcțiune a sistemelor de irigații este principala noastră prioritate. Toată rețeaua de canale magistrale ale statului trebuie revitalizată și extinsă, pentru a putea aduce apa și în sectoarele secundare ale fermierilor. Măsurile pe care le vom implementa pe ariile afectate de secetă se vor baza pe propunerile Ministerului Agriculturii și Dezvoltării Rurale, iar toate ministerele de linie și autoritățile responsabile vor contribui la combaterea efectelor generate de această secetă care afectează deja o mare parte din Europa", a declarat premierul Nicolae-Ionel Ciucă.

Printre măsurile cu perspectivă imediată evaluate la nivelul Comitetului se numără asigurarea la timp a subvențiilor și fondurilor alocate din bugetul Uniunii Europene și de la bugetul de stat pentru desfășurarea în bune condiții a lucrărilor agricole, dar și pentru realizarea obiectivelor de investiții destinate reducerii consumului de energie.

Totodată, vor fi alocate fondurile necesare pentru  executarea lucrărilor de reabilitare și investiții în sistemul de irigații, pentru a putea menține astfel în funcțiune sistemul și a crește capacitatea acestuia de irigare; s-a propus, de asemenea, folosirea tuturor resurselor de apă pentru irigarea culturilor.

A doua parte a setului de măsuri discutate în cadrul Comitetului interministerial vizează soluțiile necesare de sprijin pentru recoltarea, transportul, depozitarea și valorificarea produselor agricole, inclusiv prin asigurarea materiei prime și a condițiilor de funcționare în zootehnie și în unitățile de prelucrare/procesare și aprovizionare a populației cu produse agro-alimentare. Ca obiectiv pe termen scurt și mediu, Comitetul își propune să implementeze măsurile necesare pentru creșterea capacității de industrializare a producției agricole primare și valorificarea acesteia și sprijină fermierii în vederea pregătirii și desfășurării campaniei agricole din toamnă.

Din cadrul  Comitetului interministerial pentru gestionarea efectelor produse de schimbările climatice în agricultură fac parte reprezentanți la nivel de secretar de stat din: Ministerul Agriculturii și Dezvoltării Rurale; Ministerul Finanțelor; Ministerul Afacerilor Interne; Ministerul Mediului, Apelor și Pădurilor; Ministerul Investițiilor și Proiectelor Europene; Ministerul Energiei; Ministerul Economiei; Ministerul Transporturilor și Infrastructurii; Ministerul Muncii și Solidarității Sociale; Ministerul Antreprenoriatului și Turismului.

Conducerea Comitetului este asigurată de ministrul Agriculturii și Dezvoltării Rurale.

\*

Primirea de către Prim-ministrul Nicolae-Ionel Ciucă a ministrului irlandez al afacerilor externe și apărării, Simon Coveney

Prim-ministrul Nicolae-Ionel Ciucă a avut, la Palatul Victoria, o întrevedere cu ministrul afacerilor externe și apărării al Republicii Irlanda, Simon Coveney.  
Cei doi oficiali au discutat despre cooperarea bilaterală, situația din Estul Europei, colaborarea sub agenda europeană, abordând teme precum energie și extinderea UE.  
Cele două părți au agreat asupra potențialului consistent pentru aprofundarea cooperării bilaterale, în special pe dimensiunea economică.  
Pe fondul aprecierii rolului comunității românești din Irlanda, premierul Nicolae-Ionel Ciucă a mulțumit autorităților irlandeze pentru deschidere și inclusivitatea măsurilor adoptate pentru acomodarea românilor care acum contribuie la dezvoltarea societății și economiei irlandeze. Prim-ministrul României a evocat și interesul comunității pentru introducerea studierii limbii române în curricula școlară irlandeză.  
În cadrul dialogului, a existat o largă convergență de vederi între cei doi interlocutori cu privire la necesitatea unității europene în răspunsul la provocările generate de războiul Rusiei pe teritoriul ucrainean, atât în termeni de sancțiuni, cât și pentru sprijinirea Ucrainei și altor state profund afectate, precum Republica Moldova. Părțile au reiterat importanța continuării procesului de extindere a Uniunii Europene, bazat pe principiul meritelor proprii ale candidaților.  
Șeful Guvernului a expus pe larg evaluările asupra securității în regiunea Mării Negre și măsurile de sprijin implementate de România, în particular în ceea ce privește susținerea acordată refugiaților și asigurarea tranzitului de cereale exportate de Ucraina.

\*

Primirea ambasadorului Japoniei, Hiroshi Ueda, de către prim-ministrul Nicolae-Ionel Ciucă

Prim-ministrul Nicolae-Ionel Ciucă l-a primit astăzi, la Palatul Victoria, pe ambasadorul Japoniei în România, Hiroshi Ueda.

Premierul României a transmis din nou condoleanțe pentru decesul tragic al fostului prim-ministru nipon Shinzo Abe, familiei, prim-ministrului Fumio Kishida și întregului popor japonez.

Ambasadorul Ueda a mulțumit pentru căldura manifestată de către români, compasiunea și prezența în număr mare atât a personalităților, cât și a multor altor cetățeni români la reședința sa, pentru a-i aduce un ultim omagiu fostului premier japonez Shinzo Abe.

În cadrul dialogului, au fost abordate temele fundamentale ale relațiilor bilaterale.

Partea japoneză a subliniat importanța actualizării viitorului cadru de Parteneriat Strategic româno-nipon, în contextul invaziei ruse în Ucraina și având în vedere interesul direct al Japoniei pentru situația din regiune, al implicării sale în susținerea ajutorului umanitar pentru Ucraina și statele vecine, cu precădere România și Polonia.

Ambasadorul Hiroshi Ueda a menționat că Japonia este profund implicată în evoluțiile actuale de securitate și urmărește cu atenție evoluția războiului Rusiei în Ucraina, fiind interesată de consolidarea relațiilor între statele euro-atlantice.

În privința proiectelor bilaterale, au fost trecute în revistă obiective precum construcția podului de la Brăila peste Dunăre - care va fi finalizat până la sfârșitul anului - sau Magistrala de Metrou M6 Gara de Nord-Otopeni - care va fi începută cât de curând, cu management japonez. O altă temă de interes comun este legată de proiectul SMR-urilor dezvoltate în România de compania americană NuScale, ale căror reactoare de mici dimensiuni reprezintă o soluție eficientă și sigură.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției cehe | **Președinția cehă a Consiliului UE: 1 iulie-31 decembrie 2022**  Prioritățile președinției cehe se reflectă în deviza acesteia: **„Europa ca misiune: regândire, reconstrucție, reîntărire”**.  Pe parcursul acestei a doua președinții cehe a Consiliului UE, Republica Cehă se va concentra asupra a cinci **domenii prioritare** strâns legate între ele:   * gestionarea crizei refugiaților și redresarea Ucrainei după război * securitatea energetică * întărirea capabilităților de apărare ale Europei și a securității spațiului cibernetic * reziliența strategică a economiei europene * reziliența instituțiilor democratice   Conform unui anunț făcut, la 16 iunie 2022, de prim-ministrul ceh, Petr Fiala, președinția cehă a Consiliului Uniunii Europene va acorda prioritate organizării unui summit privind reconstrucția Ucrainei și lansării unui plan Marshall pentru această țară. "Am dori să organizăm un summit privind reconstrucția postbelică a Ucrainei cu un plan Marshall, în prezența președintelui ucrainean Zelenski", a declarat prim-ministrul ceh la 16 iunie, conform site-ului președinției cehe  Site-ul președinției cehe: https://czech-presidency.consilium.europa.eu/ |
| Europa se confruntă în prezent cu numeroase probleme și provocări, dar dacă acționăm cu unitate și hotărâre, vom ieși din aceste crize mai puternici și mai rezilienți  - *Petr Fiala, Prezentarea priorităților politice ale președinției cehe la Palatul Hrzánský din Praga, 15 iunie 2022* | |

🏵🏵🏵

NOUTĂȚI – Informații UTILE

183 de fermieri și procesatori selectați pentru finanțare cu peste 154 de milioane de euro pe sM 4.1, 4.2 și 6.3 din cadrul PNDR

 Agenția pentru Finanțarea Investițiilor Rurale a publicat lista viitorilor beneficiari ai Programului Național de Dezvoltare Rurală 2014 – 2020 care au solicitat finanțare în etapa a III-a, 2022, a submăsurii 4.1 (pachetul 4.1.5), în etapa a III-a, 2022, a submăsurii 4.2 (plante proteaginoase) și în etapa a III-a, 2022, a submăsurii 6.3 (zona montană).

În urma procesului de evaluare și de selecție a cererilor de finanțare depuse online în cea de-a treia etapă a sesiunii deschise pentru submăsura 4.1 (Investiții în exploatații agricole), au fost selectați pentru finanțare 165 de fermieri care s-au încadrat la pachetul 4.1.5 (investiții în zootehnie – producție primară, condiționare și marketing). Pentru acești fermieri s-au alocat din PNDR o sumă în cuantum total de aproximativ 139 milioane de euro.

În cadrul aceleiași etape a sesiunii, au fost depuse 237 de cereri de finanțare (în valoare de 191 de milioane de euro), din care, pe lângă cele 165 de cereri selectate pentru finanțare, au fost declarate eligibile și alte 17 cereri, dar fără finanțare, din cauza epuizării fondurilor disponibile. Alte 53 de cereri de finanțare nu au îndeplinit condițiile pentru a fi declarate eligibile (49 proiecte sunt neeligibile și 4 neconforme) și alte două cereri au fost retrase.


De asemenea, AFIR a publicat Raportul de selecție lunar pentru etapa a III-a, 2022, a submăsurii 4.2 (Sprijin pentru investiții noi, extindere și modernizare în procesarea/ marketingul produselor agricole) pentru plante proteaginoase. Pentru investițiile în procesarea, au fost selectate 18 proiecte în valoare de 15,7 milioane de euro, cu care AFIR va încheia în perioada următoare contracte de finanțare. În total, în această etapă, au fost depuse și evaluate de către experții AFIR 36 de proiecte însumând peste 33 de milioane de euro, din care, suplimentar celor 18 proiecte selectate, 7 proiecte au fost declarate eligibile fără finanțare, 7 cereri de finanțare au fost declarate neeligibile, iar 4 proiecte au fost retrase de către solicitanți.

În același timp, AFIR a publicat și Raportul de selecție lunar aferent etapei a III, 2022, a submăsurii 6.3 (Sprijin pentru dezvoltarea fermelor mici) din zona montană. Având în vedere solicitările de finanțare depuse și aprobate, fondurile disponibile au fost epuizate integral și astfel că, după finalizarea procesului de evaluare a tuturor celor 119 cereri de finanțare depuse în această etapă, 81 de proiecte, în valoare de 1,2 milioane de euro, au fost declarate eligibile fără finanțare, și alte 34 de proiecte au declarate neeligibile, 2 neconforme și 2 au fost retrase.

Sursa: AFIR

\*

Instrument de 500 milioane de euro pentru consolidarea industriei europene de apărare prin achiziții publice în comun

Marți, 19 iulie 2022, Comisia Europeană a adoptat o propunere de Regulament al Parlamentului European și al Consiliului de instituire a Actului privind consolidarea industriei europene de apărare prin achiziții publice în comun pentru perioada 2022-2024. După cum s-a anunțat în Comunicarea comună din luna mai privind deficitele de investiții în domeniul apărării, Comisia își respectă angajamentul de a institui un instrument al UE pe termen scurt care să consolideze capacitățile industriale europene de apărare prin achiziții publice în comun de către statele membre ale UE. Instrumentul, care a fost solicitat de Consiliul European, urmărește să răspundă celor mai urgente și critice nevoi de produse din domeniul apărării, rezultate din agresiunea Rusiei împotriva Ucrainei. Comisia propune angajarea a 500 de milioane euro din bugetul UE pentru perioada 2022-2024. Instrumentul va stimula statele membre, într-un spirit de solidaritate, să achiziționeze în comun și va facilita accesul tuturor statelor membre la produsele din domeniul apărării de care au nevoie urgent.

Aceasta va evita concurența între statele membre pentru aceleași produse și va facilita economiile de costuri. Aceasta va consolida interoperabilitatea și va permite bazei industriale și tehnologice de apărare europeană (EDTIB) să își adapteze și să își intensifice mai bine capacitățile de producție pentru a furniza produsele necesare. Instrumentul va sprijini acțiuni ale unor consorții alcătuite din cel puțin trei state membre. Acțiunile eligibile pot implica noi proiecte de achiziții publice în domeniul apărării sau extinderea celor lansate de la începutul războiului.

***Obiectivele instrumentului***

În special, instrumentul:

* va încuraja cooperarea statelor membre în ceea ce privește achizițiile publice în materie de apărare. Acest lucru contribuie la solidaritatea, interoperabilitatea și eficiența cheltuielilor publice, previne excluderea (imposibilitatea statelor membre de a-și satisface cererea de produse din domeniul apărării din cauza unui vârf al cererii) și evită fragmentarea;
* va stimula competitivitatea și eficiența bazei industriale și tehnologice de apărare europeană, în special prin accelerarea adaptării industriei la schimbările structurale, inclusiv intensificarea capacităților sale de producție, ca urmare a noului mediu de securitate cauzat de agresiunea Rusiei în Ucraina.

Acțiuni eligibile pentru sprijin

Instrumentul va sprijini acțiuni care respectă următoarele condiții:

* existența unui consorțiu format din cel puțin trei state membre;
* extinderea cooperării existente sau o nouă cooperare în ceea ce privește achizițiile publice în comun ale celor mai urgente și critice produse din domeniul apărării;
* proceduri de achiziții care reflectă implicarea EDTIB.

Instrumentul va ține seama de activitatea grupului operativ pentru achiziții publice comune în domeniul apărării instituit de Comisie și de Înaltul Reprezentant/șeful Agenției Europene de Apărare. Grupul operativ facilitează coordonarea nevoilor de achiziții publice pe termen foarte scurt ale statelor membre și colaborează cu statele membre și cu producătorii din domeniul apărării din UE în vederea sprijinirii achizițiilor publice în comun pentru refacerea stocurilor.

***Etapele următoare***

Răspunzând caracterului urgent al situației, în termen de șase săptămâni de la primirea solicitării din partea Consiliului European, Comisia a adoptat propunerea de regulament ca o chestiune de înaltă prioritate și o va transmite colegiuitorilor. Comisia se bazează pe o adoptare rapidă pentru a fi în măsură, până la sfârșitul anului 2022, să sprijine statele membre în abordarea, prin cooperare, a celor mai urgente și critice nevoi ale acestora în materie de produse din domeniul apărării.

În plus, Comisia va propune un regulament privind programul european de investiții în domeniul apărării (EDIP), care va servi drept punct de plecare pentru viitoarele proiecte comune de dezvoltare și de achiziții publice de mare interes comun pentru securitatea statelor membre și a Uniunii.

Sursa: Comisia Europeană

\*

Banca Mondială și România: Împrumut de 600 milioane euro pentru sprijinirea tranziției către o economie verde și incluzivă

Banca Mondială și România, prin Ministerul Finanțelor, au semnat ieri, 19 iulie 2022, un împrumut de 600 milioane Euro pentru politici de dezvoltare (Development Policy Loan), cu accent pe creștere economică incluzivă și verde.

Aprobat la 30 iunie de Consiliul de Administrație al Băncii Mondiale, acest împrumut este primul dintr-o serie programatică de două operațiuni de finanțare și este complementat de o asistență financiară nerambursabilă de 24,2 milioane USD acordată din Fondul BIRD pentru Soluții Inovatoare privind Bunuri Publice Globale (Innovative Global Public Goods Solutions Fund), semnată tot ieri.

Împrumutul și asistența financiară nerambursabilă sprijină autoritățile române în realizarea unor reforme structurale importante pentru a avansa incluziunea socială (inclusiv măsurile de răspuns la criza umanitară), pentru consolidarea managementului fiscal, încurajarea decarbonizării și pentru îmbunătățirea rezilienței în fața schimbărilor climatice.

În ultimele două decenii, România a progresat în ceea ce privește reducerea sărăciei și creșterea performanței economice. Cu toate acestea, diferențele regionale, în ceea ce privește veniturile și furnizarea de servicii, rămân mari și există, în continuare, loc pentru eforturi, ce pot sprijini o creștere economică stimulată prin măsuri orientate către eficientizarea instituțiilor, inclusiv prin îmbunătățirea ratei de colectare a taxelor și a eficienței cheltuielilor, prin extinderea acoperirii unei asistențe sociale adecvate, precum și prin sprijinirea adaptării la schimbările climatice și aplicarea de măsuri menite să atenueze impactul acestora. Conform Raportului Economic Periodic al Uniunii Europene (“EU RER”), publicat ieri de Banca Mondială, pandemia și războiul din Ucraina au deteriorat și mai mult mediul de dezvoltare și au încetinit convergența României cu Uniunea Europeană.

Guvernul României s-a angajat să rezolve aceste provocări și să implementeze reforme, care sunt esențiale pentru consolidarea creșterii potențiale și pentru reducerea efectelor negative recente asupra economiei.

Împrumutul este însoțit de servicii de asistență tehnică oferite pentru a sprijini eforturile Guvernului de a consolida instituțiile din sectorul public și de a susține o abordare integrată a implementării reformelor necesare. Pachetul de finanțare și asistență tehnică vizează domenii cheie de dezvoltare, cum ar fi asistența socială, reforma pensiilor și salariilor din sectorul public, politica și administrarea fiscală, acestea fiind esențiale pentru consolidarea managementului fiscal și încurajarea sustenabilității fiscale pe termen mediu. De asemenea, împrumutul susține mobilizarea finanțării și investițiile private în primul rând în energia regenerabilă, eficiența energetică și silvicultură, sprijinind, în același timp, dezvoltarea infrastructurii și mediul de afaceri.

Sprijinul Băncii Mondiale este oferit conform Cadrului de Parteneriat cu Țara pentru anii fiscali 2019–2023 (revizuit în 2021). Anul acesta se împlinesc 30 de ani de parteneriat între Grupul Băncii Mondiale și România. Portofoliul activ al Băncii Mondiale în România este compus din 10 proiecte de investiții în valoare totală de 1,78 miliarde USD și 31 de servicii de asistență tehnică și analitică, în valoare de 104 milioane USD. La 1 iulie 2022, portofoliul angajat al Corporației Financiare Internaționale (CFI) era de 1,272 miliarde USD derulat împreună cu peste 30 de clienți. 55% din portofoliu reprezintă investiții în instituții financiare, iar restul de 45% în sectorul real. Portofoliul excepțional al CFI este cel mai mare din regiunea Europa, nou-creată în interiorul instituției.

Sursa: Ministerul Finanțelor

\*

POC: Echipamentele achiziționate pentru activitățile didcatice online pot fi utilizate și în procesele cu prezență fizică

 AM POC a publicat vineri, 15 iulie 2022, Instrucțiunea nr. 51/2022 privind posibilitatea utilizării echipamentelor achiziționate prin Acțiunea 2.3.3 – e-Educație, apel 2 și Acțiunea 4.2.1 Sprijin pentru procesul educațional on-line pentru desfășurarea activităților didactice on-line și cu prezență fizică.

Documentul prevede ca, în cuprinsul proiectelor, oriunde se specifică utilizarea elementelor proiectului pentru realizarea activităților online, se va înțelege utilizarea acestor elemente inclusiv pentru desfășurarea activităților didactice cu prezență fizică.

[**Descarcă**](https://www.fonduri-structurale.ro/descarca-document/39693)Instrucțiunea

Sursa: MIPE

\*

MIPE: S-au emis peste 2 milioane de vouchere sociale

Ministerul Investițiilor și Proiectelor Europene continuă emiterea și distribuirea cardurilor pe care sunt încărcate voucherele sociale în valoare de 250 de lei, pe care le acordăm o dată la două luni, până la finalul anului, prin programul „Sprijin pentru România”.

Până în prezent, au fost emise peste 2 milioane de carduri, iar până la finalul săptămânii viitoare toate cardurile vor fi emise, se arată într-un comunicat oficial al MIPE. Instituția preconizează că aceasta va fi și data la care se va finaliza procesul de distribuție. O posibilă excepție ar putea surveni în cazul persoanelor care nu au fost găsite la domiciliu pentru a li se înmâna cardul sau care nu au răspuns avizării reprezentanților Companiei Naționale Poșta Română, însă nu există riscul ca vreunul dintre beneficiarii eligibili să nu primească acest sprijin.

**Mecanismul de distribuire a cardurilor prevede trei etape:**

* producția cardurilor de către unitățile emitente (imprimarea datelor beneficiarilor și inserarea CIP-ului),
* împlicuirea și distribuirea la nivel național de către Poșta Română și
* încărcarea valorică a cardurilor pe măsură ce acestea intră în posesia beneficiarilor.

Listele cu beneficiari sunt stabilite de Ministerul Muncii și Solidarității Sociale (MMSS), iar de împlicuirea și livrarea cardurilor se realizează de către angajații Poștei Române.

**Răspunsuri la cele mai frecvente întrebări adresate de către beneficiari**

Voucherele în valoare de 250 de lei se încarcă o dată la două luni, până la finalul anului, iar aceste sume sunt valabile 12 luni de la data încărcării lor. Astfel, dacă tranșa IV este încărcată în decembrie 2022, ea poate fi utilizată până în decembrie 2023.

Atunci când sunt distribuite, cardurile sunt însoțite de scrisori care conțin instrucțiuni de utilizare (inclusiv codul PIN), detalii despre magazinele unde se pot utiliza cardurile și un număr de telefon pentru cazurile în sunt probleme.

Cardurile pot fi folosite doar de către beneficiari. În cazuri excepționale, în care beneficiarul nu se poate deplasa la operatorii economici pentru a utiliza ajutorul, atunci poate încredința tichetele unei persoane apropiate, dar doar împreună cu actul de identitate.

Pentru a putea afla soldul curent / suma disponibilă pe card și pentru alte informații beneficiarii sunt rugați să apeleze Serviciul Clienți al emitentului. Numerele de telefon oficiale sunt următoarele:

Edenred: 021 301 33 03               Sodexo: 021 204 46 64  UP România: 0374 66 22 73

**Încărcarea săptămânală a cardurilor se face conform următoarei proceduri:**

* Luni – Poșta confirmă numărul de carduri distribuit în săptămâna precedentă;
* Marți – Emitenții trimit facturile pentru numărul de beneficiari pentru care urmează să se încarce ajutorul;
* Miercuri – Are loc transferul de sume între conturile de trezorerie;
* Joi și vineri – Se efectuează încărcarea către fiecare beneficiar;

Prin urmare, pentru tranșa I, încărcarea cu ajutorul de 250 de lei se face într-un interval de aproximativ 7-10 zile de la momentul primirii cardurilor. Ulterior, procedura de virare se simplifică, astfel că toți cei peste 2,5 milioane de beneficiari vor primi ajutorul în decurs de 3-5 zile.

Ministerul Muncii și Solidarității Sociale (MMSS) va actualiza lunar, înainte de fiecare alimentare a tichetului social, listele cu beneficiari, pentru a verifica eventuale modificări intervenite față de listele anterioare.

Toate întrebările referitoare la eligibilitate trebuie adresate Ministerului Muncii și Solidarității Sociale, iar Compania Națională Poșta Română poate oferi informații referitoare la reavizari, carduri preluate pentru distribuire care nu au putut fi livrate sau alte situații legate de procesul de distribuire a cardurilor.

Lista actualizată a magazinelor unde pot fi utilizate voucherele:

Listele cu operatorii economici unde pot fi utilizare voucherele sunt disponibile [aici](https://bit.ly/3OibV8O). Ele sunt verificate săptămânal, iar dacă există modificări, sunt publicate pe site-ul MIPE.

[Aici](https://bit.ly/3zMCxe2) găsiți răspunsuri pentru cele mai frecvente întrebări pe tema utilizării voucherelor.

Beneficiari:

* Pensionarii din sistemul public de pensii, pensionarii aflați în evidența caselor de pensii sectoriale și beneficiarii de drepturi prevăzute de legi cu caracter special, plătite de casele teritoriale de pensii/casele de pensii sectoriale, ale căror venituri nete lunare proprii sunt mai mici sau egale cu 1.500 lei;
* Persoanele încadrate în grad de handicap grav, accentuat sau mediu, ale căror venituri nete lunare proprii sunt mai mici sau egale cu 1.500 lei;
* Familiile cu cel puțin 2 copii în întreținere, ale căror venituri nete lunare pe membru de familie sunt mai mici sau egale cu 600 lei;
* Familiile monoparentale ale căror venituri nete lunare pe membru de familie sunt mai mici sau egale cu 600 lei;
* Familiile care au stabilit dreptul la ajutorul social în condițiile Legii nr. 416/2001 privind venitul minim garantat, cu modificările și completările ulterioare;

Sursa: MIPE

🏵🏵🏵

PNRR

PNRR: Peste 80 milioane de euro pentru secții de terapie intensivă pentru nou-născuți! Apelul va fi deschis începând cu 30 septembrie

 Ministerul Sănătății a publicat la începutul acestei săptămâni Ghidul beneficiarului și anexele aferente pentru Componenta 12 – Sănătate, Investiția 2. Dezvoltarea infrastructurii spitalicești publice, Investiția specifică I2.3. Secții de terapie intensivă pentru nou-născuți.

Investiția vizează:

* Extinderea capacității infrastructurii spitalicești dedicată îngrijirii pacientului critic neonatal (a) cu 124 de paturi adiționale (preponderent cazuri de grad 3) – inclusiv infrastructură și echipamente aferente, (b) dotarea cu echipamente medicale adecvate pentru 90 de paturi existente si îmbunătățirea programului de screening (investiții în beneficiul a 25 de unități spitalicești dintre cele 69 vizate pentru întreaga investiție); îmbunătățirea programului de screening, prin dotarea infrastructurii existente cu: mixer de aer-oxigen pentru sala de naștere și pentru cezariană, monitor SN, monitor SOC, ventilator de transport cu FiO2 reglabil 21-100%, incubator de transport, dispozitiv laser, retcam pentru transport, oftalmoscop indirect, inclusiv instrumente;
* construirea și dotarea a 8 centre regionale de formare (100 mp fiecare) pentru pacienții neonatali critici.
* achiziționarea a 12 unități mobile de terapie intensivă neonatală (nivel 3);

**Solicitanții**pot fi orice entitate publică care deține o unitate sanitară în cadrul căreia există unitate de asistență medicală destinată pacientului critic neonatal.

Solicitanții eligibili sunt:

* Unităţile administrativ-teritoriale, definite conform Legii administrației publice locale nr. 215 din 23 aprilie 2001, republicată cu modificările şi completările ulterioare și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare.
* Parteneriate între UAT și entități cu personalitate juridică proprie care au în componență una sau mai multe unități sanitare, respectiv imobilul (clădire și teren) în care funcționează unitatea sanitară. Liderul de proiect/parteneriat va fi Unitatea Administrativ Teritorială.
* Instituții centrale care dețin rețea proprie sanitară.

Investiția 2.3. Secții de terapie intensivă pentru nou-născuți are un **buget total**de 394.543.900 lei  echivalent 80.200.000 € se va implementa astfel:

* **I.2.3.a: Apel dedicat secțiilor nou născuți:**
  + Componenta creșterea capacității: O alocare de 186.055.490 lei (fără TVA) echivalent a 37.820.000 € (fără TVA) corespondentă unei alocări de maxim 1.500.447,5 lei/pat (fără tva) echivalentul a 305.000 €/pat (fără TVA) pentru un apel competitiv în vederea extinderii capacității infrastructurii spitalicești dedicată îngrijirii pacientului critic neonatal cu 124 de paturi adiționale (cazuri critice de Nivel III) – inclusiv infrastructura adiacentă si echipamente aferente;
  + Componenta dotare: O alocare de 66.413.250 lei (fără TVA) echivalent a 13.500.000 € (fără TVA) corespondentă unei alocări de maxim 737.925 lei/pat (fără TVA) echivalentul a 150.000 €/pat pentru un apel competitiv în vederea dotării cu echipamente medicale adecvate pentru 90 de paturi existente și îmbunătățirea programului de screening;
* **I2.3.b: Apel centre regionale de formare**: O alocare de 106.261.200 lei (fără TVA) echivalent a 21.600.000 € (fără TVA) corespondentă unei alocări de maxim 13.282.650 lei/centru echivalentul a 2.700.000 €/centru pentru un apel competitiv în vederea construirii/amenajării și dotării a 8 centre regionale de formare (aproximativ 100 mp fiecare) pentru pacienții neonatali critici.
* **I2.4.c: Achiziție centralizată unități mobile de terapie intensivă neonatală**: O alocare de 35.420.400 lei (fără TVA) echivalent a 7.200.000 € (fără TVA corespondentă unei alocări de maxim 2.951.700 lei/unitate (fără TVA) echivalentul a 600.000 €/unitate (fără TVA) pentru derularea unei achiziții centralizate de către Ministerul Sănătății în vederea achiziționării a 12 unități mobile de terapie intensivă neonatală (Nivel III) care vor fi repartizate pe regiuni.

Un solicitant poate depune dosare de finanțare în cadrul unuia sau ambelor apeluri.

Cererile de finanțare vor putea fi depuse începând cu data de **30 septembrie 2022, până la 15 martie 2023, ora 16:00**.

[**Descarcă**](https://www.fonduri-structurale.ro/descarca-document/39715) ghidul

Sursa: Ministerul Sănătății

\*

Un nou apel din cadrul PNRR a fost lansat! Peste 6 milioane de euro pentru echipamente și materiale destinate reducerii riscului de infecții nosocomiale

 Ministerul Sănătății a publicat ieri, 21 iulie 2022, Ghidul beneficiarului și anexele aferente pentru Componenta 12 – Sănătate, Investiția 2. Dezvoltarea infrastructurii spitalicești publice, Investiția specifică I2.4. Echipamente și materiale destinate reducerii riscului de infecții nosocomiale.

Solicitanții  pot fi orice entitate publică care deține o unitate sanitară care cuprinde una sau mai multe din următoarele:

* Laborator microbiologie;
* Bloc operator / secție/ compartiment de terapie intensivă / unitate de terapie intensivă intermediară post-operatorie / unitate de supraveghere post-anestezică;
* Secție / compartiment chirurgie, obstetrică-ginecologice, gastroenterologie;
* Secție / compartiment / unitate funcțională arși;
* Secție / compartiment / unitate funcțională de boli infecțioase.

Solicitanții eligibili sunt:

* Unități administrativ-teritoriale (UAT), definite conform Legii administrației publice locale nr. 215 din 23 aprilie 2001, republicată cu modificările şi completările ulterioare și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare;
* Parteneriate între UAT și entități cu personalitate juridică proprie care au în componență una sau mai multe unități sanitare, respectiv imobilul (clădire și teren) în care funcționează unitatea sanitară. Liderul de proiect/parteneriat va fi Unitatea Administrativ Teritorială;
* Instituții centrale care dețin rețea proprie sanitară;
* Unități/structuri sanitare aflate în subordinea Ministerului Sănătății

Investiția I2.4. Echipamente și materiale destinate reducerii riscului de infecții nosocomiale are un **buget total** de 739.794.410 lei echivalent 150.380.000 Euro și se va realiza prin derularea unui apel deschis prin care se vor finanța minim 25 de unități medicale publice.

**Valoarea maximă nerambursabilă**a finanțării alocate per proiect este de 29.591.766,40 lei  echivalent 6.015.200 Euro și poate fi compusă din elemente aparținând următoarelor componente:

**A: reabilitarea/modernizarea/extinderea infrastructurii existente în vederea organizării în unitățile medicale de spitalizare continuă a unor structuri funcționale de boli infecțioase pentru izolarea/gruparea și tratarea pacienților cu IAAM determinate de microorganisme MDR și cu infecții cu Clostridium difficile. Aceasta componentă poate include următoarele elemente:**

* Organizarea unor saloane cu un singur pat în vederea izolării microbiologice (ex. sisteme de presiune negativa);
* Reabilitarea/modernizarea blocurilor operatorii;
* Controlul microbiologic al aerului din blocurile operatorii și din unitățile de terapie intensivă (instalații specifice de aer condiționat/flux laminar/sisteme de ventilație destinate acestor unități, instalații de dezinfectare a echipamentelor de protecție, echipamente de decontaminare a aerului și a suprafețelor, echipamente de dezinfecție prin tehnica UV sau alte tehnici moderne etc);

**B: dezvoltarea laboratoarelor de referință și a celor cu capacitate de investigații și analize de microbiologie specializate. Aceasta componentă poate include următoarele elemente:**

* îmbunătățirea capacității și capabilității laboratoarelor de microbiologie, prin dotarea cu analizoare automate sau semi-automate de identificare a micro-organismelor și de efectuare a antibiogramelor;
* echipamente automate / semi-automate pentru identificare (ID) / testare a sensibilității la antibiotice (AST) pentru bacterii și fungi;
* echipamente automate / semi-automate de determinare a sensibilității la antibiotice prin concentrația minimă inhibitorie (CMI);

**C: achiziționarea de echipamente destinate reducerii infecțiilor nosocomiale. Aceasta componentă poate include următoarele elemente:**

* sisteme de decontaminare a aerului din încăperi;
* sisteme de dezinfecție suprafețe cu abur/presiune înaltă etc;
* sisteme de sterilizare echipamente protecție personal;
* sisteme de curățenie automate care utilizează tehnici avansate pentru dezinfecție/decontaminare aer, suprafețe și sau echipamente;
* sisteme de sterilizare instrumentar medical și echipamente bazate pe tehnologii moderne cu plasmă, UV etc.
* sisteme / echipamente de control al igienei mâinilor;
* sisteme / echipamente de evidențiere a încărcăturii microbiologice în aer și pe suprafețe;
* echipamente și sisteme digitale / IT / AI de monitorizare al infecțiilor nosocomiale;
* echipamente de neutralizare materiale contaminate prin compactare;

Notă: Lista de elemente (echipamente/investiții) nu este limitativă ci orientativă.

Cererile de finanțare vor putea fi depuse începând cu data de **30 septembrie 2022, până la 15 martie 2023, ora 16:00**.

Sursa: Ministerul Sănătății

\*

PNRR: Ghidurile de finanțare pentru împăduriri și reîmpăduriri au fost lansate spre consultare publică

 Ministrul Barna Tánczos a anunțat ieri, 19 iulie 2022, lansarea în consultare publică a ghidurilor de finanțare pentru împăduriri și reîmpăduriri, prin Planul Național de Redresare și Reziliență, cu ajutorul cărora 56.000 de hectare vor fi împădurite până în 2026.

**Primul ghid de finanțare** pentru împăduriri este obiectul schemei de ajutor de stat**„Sprijin pentru investiții în noi suprafețe ocupate de păduri”**, cu o valoare totală estimată la 500 de milioane de euro. Schema vizează înființarea de trupuri de pădure, cu suprafața minimă de 0,5 ha și perdele forestiere de protecție, cu suprafața minimă de 0,1 ha.

**Beneficiarii**acestei scheme pot fi deținătorii publici sau privați de teren pretabil pentru împădurire, precum și formele asociative ale acestora.

**Cheltuielile eligibile**vizează: cheltuieli cu proiectul tehnic de împăduriri, care cuprinde și costurile necesare emiterii tuturor avizelor legale, cheltuieli pentru împrejmuirea plantației forestiere, cheltuieli cu lucrări de înființare a plantației (în aceste costuri sunt incluse și lucrările de pregătire a terenului, care se execută anterior plantării), cheltuieli aferente lucrărilor de întreținere a plantației, cheltuieli  pentru acoperirea pierderilor de venit agricol ca urmare a împăduririi terenurilor agricole, acordate pentru o perioadă de 12 ani, începând cu anul de înființare a plantației, numai pentru terenurile incluse în blocurile fizice identificate în LPIS, cheltuieli pentru refacerea plantației în cazul apariției unui eveniment produs de factori biotici sau abiotici.

[**Descarcă**](https://www.fonduri-structurale.ro/descarca-document/39712) ghidul

În ceea ce privește Investițiile în reîmpăduriri, acestea sunt obiectul schemei de ajutor de stat „**Sprijin pentru refacerea potențialului forestier afectat de incendii, de fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale**”, cu o valoare totală estimată la 100 de milioane de euro. Schema a fost aprobată de CE.

**Beneficiarii**acestei scheme de ajutor de stat pot fi deținătorii publici sau privați ai unui teren aflat în fondul forestier național care a fost afectat de acțiunea unor incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale, pe o suprafață de minim 0,5 ha de împădurit, indiferent de mărime, precum și formele asociative ale acestora.

**Cheltuielile eligibile**vizează toate serviciile, materialele și lucrările necesare instalării și conducerii plantației până la atingerea stării de masiv, respectiv: pregătirea terenului pentru plantare, împădurirea propriu-zisă, întreținerea plantațiilor, serviciile de asistență tehnică prestate de personalul silvic pentru plantația respectivă, care sunt cuprinse în devizul de execuție, costuri pentru refacere în cazul manifestării unor evenimente produse de incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale, constatate conform prevederilor legale de către autoritățile publice.

[**Descarcă**](https://www.fonduri-structurale.ro/descarca-document/39713) ghidul

În ceea ce privește investițiile în noi suprafețe ocupate de păduri, inclusiv în păduri urbane și reîmpăduriri, bugetul de 730 milioane de euro este repartizat astfel:

* 500 de milioane de euro -„Sprijin pentru Investiții în noi suprafețe ocupate de păduri”;
* 100 de milioane de euro - „Sprijin pentru refacerea potențialului forestier afectat de incendii, de fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale”;
* 5 milioane de euro prin schema de ajutor de minimis - Reîmpăduriri realizate începând cu 1 februarie 2020 și până la data aprobării schemei de ajutor de stat;
* 95 de milioane de euro - Înființarea de perdele forestiere de protecție a căilor de comunicații conform Legii nr.289/2002 și pentru împădurirea terenurilor degradate conform Legii nr.100/2010;
* 30 de milioane de euro - pentru păduri urbane.

Ca urmare a acestor investiții, până la finalul anului 2023, se vor realiza lucrări de împădurire și reîmpădurire pe o suprafață de 25.000 ha, urmând ca în perioada 2024-2026 să se realizeze alte 31.000 ha de lucrări de împădurire și reîmpădurire.

Bugetul total alocat Componentei C2 din PNRR - Păduri și biodiversitate - este de 1,173 de miliarde de euro, din care 730 milioane de euro sunt prevăzute pentru investiții în noi suprafețe ocupate de păduri, inclusiv în păduri urbane și reîmpăduriri, 50 de milioane de euro pentru investiții în pepiniere și tehnologii moderne de producere a puieților, iar 1 milion de euro va fi destinat reformării domeniului forestier.

Observațiile și clarificările se transmit la adresa [dgpnrr@mmediu.ro](mailto:dgpnrr@mmediu.ro).Perioada de consultare publică nu a fost specificată.

|  |
| --- |
| [GHID\_PNRR\_2022\_C2\_I1\_impaduriri\_19.07.2022.zip](https://www.fonduri-structurale.ro/descarca-document/39712) |
| [GHID\_PNRR\_2022\_C2\_I1.B\_reimpaduriri\_19.07.2022.zip](https://www.fonduri-structurale.ro/descarca-document/39713) |

Sursa: MMAP

🏵🏵🏵

Consultări publice

POAD: Ghidul pentru acordarea de trusouri pentru nou-născuți, lansat spre consultare publică

 AM POAD a lansat în consultare publică Ghidul solicitantului - Acordarea de trusouri pentru nou-născuți – măsura P2.2 Lipsa trusourilor pentru nou-născuți.

**Solicitant eligibil**:

* Ministerul Investițiilor și Proiectelor Europene (prin Direcția Implementare POAD)

**Parteneri eligibili** în cadrul prezentului apel de proiecte pentru activitățile de livrare și distribuție a tichetelor sociale pe suport electronic pentru trusouri pentru cuplul mamă – nou-născut, precum și pentru furnizarea de măsuri auxiliare:

* Ministerul Afacerilor Interne, prin Direcția Generală pentru Relațiile cu Instituțiile Prefectului
* Instituții ale prefectului de la nivelul tuturor județelor din țară și Instituția prefectului Municipiul București;
* Unități administrativ-teritoriale din toate județele țării și sectoarele municipiului București;

**Acțiunile sprijinite în cadrul apelului**

Tipurile de activități eligibile în contextul acestui apel de proiecte sunt în principal cele care vizează:

* Stabilirea numărului de persoane aparținând grupului țintă eligibil - activitate preliminară depunerii cererii de finanțare în cadrul prezentului apel
  + În vederea depunerii cererii de finanțare, beneficiarul va stabili numărul de cupluri mamă-nou-născut aparținând grupului țintă eligibil. În acest sens, va elabora o procedură, care se va regăsi printre documentele anexate cererii de finanțare.
* Încheierea de acorduri de parteneriat cu organizațiile partenere, pentru implementarea în bune condiții a proiectelor.
  + Acordurile de parteneriat nu sunt obligatoriu a se depune odată cu cererea de finanțare sau la semnarea deciziei de finanțare. Acestea se pot încheia între solicitant și organizațiile partenere cel târziu până la demararea implementării proiectului;
  + Organizațiile partenere ale beneficiarului pot fi: Ministerul Afacerilor Interne, prin Direcția Generală pentru Relațiile cu Instituțiile Prefectului, autoritățile administrației publice locale și instituțiile prefectului.
* Contractarea serviciilor privind emiterea tichetelor sociale pe suport electronic pentru nou-născuți
  + În conformitate cu prevederile Ordonanței de Urgență privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și  acordarea de granturi din fonduri externe nerambursabile pentru investiții destinate retehnologizării IMM-urilor, cu modificările și completările ulterioare, după caz, sprijinul acordat cuplurilor mamă-nou-născut aflate în risc de sărăcie și excluziune socială se va implementa prin intermediul tichetelor sociale pe suport electronic pentru nou-născuți.

[**Descarcă**](https://www.fonduri-structurale.ro/descarca-document/39703) ghidul

Observaţiile şi sugestiile pot fi trimise până la data de 28 iulie 2022, pe adresa: [consultare.pocu@mfe.gov.ro](mailto:consultare.pocu@mfe.gov.ro).

Sursa: MIPE

\*

Programul RO-Cultura: Consultare publică privind modificarea și completarea Schemei de ajutor de minimis pentru consolidarea antreprenoriatului cultural și dezvoltarea audienței și a publicului

 Unitatea de Management a Proiectului din cadrul Ministerului Culturii, în calitate de Operator al Programului RO-CULTURA, finanțat cu sprijinul Granturilor SEE 2014 – 2021, a publicat la 15 iulie 2022, în consultare publică, Proiectul de Ordin privind modificarea și completarea Schemei de ajutor de minimis pentru consolidarea antreprenoriatului cultural și dezvoltarea audienței și a publicului în cadrul Programului RO-CULTURA, aprobată prin Ordinul Ministrului Culturii și Identității Naționale nr. 2231/2019, modificată și completată prin Ordinul Ministrului Culturii nr. 3507/2020 și Ordinul Ministrului Culturii nr. 3094/2021.

[**Descarcă**](https://www.fonduri-structurale.ro/descarca-document/39697) documentul

Opiniile, propunerile și observațiile referitoare la proiectul publicat se transmit la adresa de e-mail [office@ro-cultura.ro](mailto:office@ro-cultura.ro),  până la data de 25 iulie 2022.

Sursa: Programul RO-Cultura

\*

1,5 miliarde de euro pentru infrastructura de irigații, desecare și drenaj. Proiectul de program, lansat spre consultare publică

 Ministerul Agriculturii și Dezvoltării Rurale a lansat în dezbatere publică proiectul privind modificarea Programului național de reabilitare a infrastructurii principale de irigații din România și a infrastructurii de desecare și drenaj. Acesta urmărește adaptarea agriculturii la schimbările climatice şi reducerea efectelor acestora asupra producţiei agricole, în principal, dar şi asupra altor factori de mediu şi a populaţiei.

Suma destinată Programului are o valoare de 1,5 miliarde euro, reprezentând fonduri de la bugetul național, care vor fi alocate până în anul 2027.

Prin proiectul de act normativ se are în vedere sporirea numărului de amenajări de irigații noi, de la 89 la 150. De asemenea, va crește suprafața pentru care se vor asigura irigații de la 1.800.679 ha la 2.600.439 ha, contribuind astfel la viabilitatea economică a sistemelor de irigații.

Totodată, se vor majora de la 531 la 666 numărul de organizații ale utilizatorilor de apă pentru irigații, precum și suprafața deservită de infrastructura de irigații, de la 1.212.917,8 ha la 1.464.349,70 ha.

Prin acest program, MADR își propune ca sistemul de irigații din România să poată beneficia de mai mult sprijin financiar, fiind astfel îmbunătățite condițiile de dezvoltare și creștere, precum și obținerea de cantități mărite de producție la hectar, se arată în comunicatul oficial.

Proiectul de program poate fi consultat [**aici**](https://www.fonduri-structurale.ro/descarca-document/39696).

Propunerile și sugestiile de modificare pot fi transmise în termen de 10 zile de la data publicării, respectiv 15 iulie 2022, la adresa [daniela.birca@madr.ro](mailto:daniela.birca@madr.ro).

Sursa: MADR

🏵🏵🏵

APELURI – Finanțări

RoAid: 6 noi apeluri competitive destinate sectoarelor neguvernamental și privat din România

 Agenția de Cooperare Internațională pentru Dezvoltare - RoAid a relansat în luna iulie 2022, 6 apeluri competitive adresate sectorului neguvernamental și sectorului privat din România, pentru proiecte de cooperare pentru dezvoltare implementate în state beneficiare de asistență oficială pentru dezvoltare, respectiv:

**3 apeluri competitive adresate sectorului neguvernamental din România** vizând implementarea de proiecte în:

* **Republica Kenya**- proiectele vor viza: abilități digitale și tineri, afaceri digitalizate, antreprenoriat bazat pe inovare, locuri de muncă, guvernare digitală. Valoare grant: 200.000 lei
  + Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/615/roaid-apel-dedicat-sectorului-neguvernamental-pentru-implementarea-de-proiecte-in-republica-kenya);
* **Republica Moldova**- proiectele vor viza: comunități locale (tineri, dezvoltare, locuri de muncă) sau comunicare strategică, sprijin media și consolidarea rezistenței împotriva dezinformării. Apelul este derulat în cadrul Fondului de Democratizare Sustenabilă pentru Republica Moldova. Valoare grant: 400.000 lei
  + Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/616/roaid-apel-dedicat-sectorului-neguvernamental-pentru-implementarea-de-proiecte-in-republica-moldova);
* **Regiunea Africa Sub-Sahariană**- proiectele vor viza: analiza și combaterea dezinformării și manipulării strategice în Regiunea Africa Sub-Sahariană și promovarea agendei bunei guvernări. Valoare grant: 300.000 lei
  + Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/617/roaid-apel-dedicat-sectorului-neguvernamental-pentru-implementarea-de-proiecte-in-regiunea-africa-sub-sahariana);

**3 apeluri competitive adresate sectorului privat din România**, organizate în cadrul obiectivului Dezvoltare economică durabilă - programul Aid for Trade, vizând implementarea de proiecte în:

* Republica Arabă Egipt, proiectele vor viza infrastructura economică pentru sectorul energetic, agricol sau turistic. Valoare grant: 250.000 lei
  + Pentru mai multe detalii puteți consulta rubrica noastră de [**alte finanțăr**](https://www.fonduri-structurale.ro/alte-finantari/618/roaid-apel-dedicat-sectorului-privat-pentru-implementarea-de-proiecte-in-republica-araba-egipt)**i**;
* Republica Niger/Nigeria, proiectele vor viza dezvoltarea capacității de producție în sectorul agricol. Valoare grant: 250.000 lei
  + Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/619/roaid-apel-dedicat-sectorului-privat-pentru-implementarea-de-proiecte-in-republica-niger-nigeria);
* Georgia, proiectele vor viza infrastructura economică pentru sectorul energetic. Valoare grant: 250.000 lei
  + Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/620/roaid-apel-dedicat-sectorului-privat-pentru-implementarea-de-proiecte-in-georgia).

Sursa: RoAid

\*

APIA efectuează plata ajutorului de stat pentru motorina utilizată în agricultură

Agenția de Plăți şi Intervenție pentru Agricultură efectuează plata ajutorului de stat pentru motorina utilizată în agricultură, diferența aferentă cantităților de motorină utilizate în perioada 01 ianuarie – 31 martie 2022 (trimestrul I/2022), în conformitate cu prevederile HG nr.1174/2014 și OMADR nr.1727/2015, cu modificările şi completările ulterioare.

Valoarea ajutorului de stat acordat sub formă de rambursare este de 27.894.255 lei pentru un număr de 12.871 beneficiari și o diferență de cantitate de motorină determinată cu acciza redusă de 17.113.093,168 litri.

Valoarea nominală a ajutorului de stat pentru reducerea accizei la motorină pentru anul 2022 este de 1,630 lei/litru.

Diferențele cantităților de motorină pentru trimestrul I/2022 aprobate prin Ordinul Ministrului nr. 192/13.07.2022, se regăsesc prezentate mai jos:

|  |  |  |  |
| --- | --- | --- | --- |
| **Nr. Crt** | **Specificare** | **Diferență cantități motorină (litri)** | **Valoare ajutor de stat (lei)** |
| 1 | Sectorul vegetal | 15.580.144,833 | 25.395.571,00 |
| 2 | Sectorul zootehnic | 1.531.373,269 | 2.496.117,00 |
| 3 | Sectorul îmbunătăţiri funciare | 1.575,066 | 2.567,00 |
|  | Total: | 17.113.093,168 | 27.894.255,00 |

Sursa: APIA

\*

POC: Măsura 4.1.1 bis destinată industriei alimentare și a construcțiilor va fi lansată în luna septembrie 2022

În contextul [publicării ghidului consolidat aferent măsurii 4.1.1](https://www.fonduri-structurale.ro/stiri/29209/poc-4-1-1-investitii-in-activitati-productive-mai-aproape-de-lansare-varianta-consolidata-a-ghidului-a-fost-publicata) - Investiții în activități productive din cadrul Programului Operațional Competitivitate 2014-2020, Ministerul Investițiilor și Proiectelor Europene a transmis noutăți cu privire la măsura 4.1.1 bis, prin care a IMM-urile din industria alimentară și a construcțiilor vor putea contracta granturi de investiții necesare retehnologizării în valoare de 300 milioane euro.

Valoarea granturilor este cuprinsă între 50.000 și 500.000 de euro, iar numărul estimat de beneficiari este de peste 2.000. Această măsură reglementează cadrul pentru finanțarea IMM-urilor care își desfășoară activitatea în domeniile:

* industriei alimentară panificație, patiserie și alte activități asimilate acestora, inclusiv procesare, prelucrare, distribuție și ambalare;
* construcții, materiale de construcții, echipamente, mijloace de transport specifice, utilaje, tehnologii în construcții.

Calendarul asumat pentru acest apel este următorul:

|  |  |  |
| --- | --- | --- |
| **Măsura de întreprins** | **Termen** | **Entitate responsabilă** |
| Transmitere la Consiliul Concurenței a schemelor de ajutor de stat | 26/07/2022 | MIPE - AMPOC |
| Publicare ghid în consultare publică | 11/08/2022 | MIPE - AMPOC |
| Perioada de consultare publică | 11/08 - 21/08/2022 | MIPE - AMPOC |
| Ghid final publicat | 31/08/2022 | MIPE - AMPOC |
| Definire cerințe apel:  - Definitivare analiză de business  - Dezvoltare platformă  - Testare | 26/07/2022 - 14/09/2022 | MIPE - AMPOC și STS |
| Lansare apel | 20/09/2022 | MIPE - AMPOC și STS |
| Apel deschis pentru depunere | 20/09 - 26/09/2022 | MIPE - AMPOC și STS |
| Verificare eligibilitate / încadrare în IMM / evaluare | 27/09 - 29/11/2022 | MIPE - AMPOC |
| Semnare contracte de finanțare | 30/09/2022 - 31/12/2022 | MIPE - AMPOC |

Sursa: MIPE

\*

POC 4.1.1 - Investiții în activități productive, mai aproape de lansare! Varianta consolidată a ghidului a fost publicată

 AM POC a publicat ieri, 18 iulie 2022, varianta consolidată în urma consultării publice a Ghidului solicitantului – Condiții specifice de accesare a fondurilor, tip de proiect „Investiții destinate capacităților de prestare de servicii și retehnologizării, în vederea refacerii capacității de reziliență” – Axa prioritară 4, Acțiunea 4.1.1 – „Investiții în activități productive”.

**Beneficiarii**acestui apel de proiecte sunt:

* pentru granturile de investiții sub forma de ajutor de minimis - Microîntreprinderile, întreprinderile mici și mijlocii care își desfășoară activitatea în sectoarele eligibile prevăzute în Anexa nr. 12, menționate mai jos:
  + Clasa P– Învățământ;
  + Clasa Q – Sănătate și asistență socială;
  + Clasa S – Alte activități de servicii.
* pentru granturile de investiții sub forma de ajutor de stat – Microîntreprinderile, întreprinderile mici și mijlocii care își desfășoară activitatea în sectoarele eligibile prevăzute în Anexa nr. 13, menționate mai jos:
  + Clasa C – Industria Prelucrătoare (fără codurile 11 fabricare băuturi, 12 fabricare tutun și 254 fabricarea armamentului și muniției);
  + Clasa F – Construcții;
  + Clasa G – Comerț cu ridicata și cu amănuntul; Repararea autovehiculelor și motocicletelor;
  + Clasa H – Transport și depozitare;
  + Clasa I – Hoteluri și restaurante potrivit anexei nr. 13

**Alocarea indicativă a apelului de proiecte** este de 238.760.397 euro, din care 200.000.000 euro FEDR-REACT EU, iar 38.760.397 euro cofinanțare de la bugetul de stat, astfel:

* schema de ajutor de minimis în valoare de 59.690.099 euro - granturi destinate investițiilor necesare capacităților de prestare de servicii, din care 50.000.000 euro FEDR-REACT-EU și 9.690.099 euro cofinanțare de la bugetul de stat;
* schema de ajutor de stat în valoare de 179.070.298 euro - granturi destinate investițiilor în retehnologizare necesare capacităților de producție, din care 150.000.000 euro cu finanțare prin FEDR-REACT EU și 29.070.298 euro prin cofinanțare de la bugetul de stat.

**Valoarea granturilor acordate**

* pentru investiții necesare capacităților de prestare de servicii se acordă sub formă de ajutor de minimis între minim 50.000 euro și maxim 200.000 euro pe durata a trei exerciții financiare, în limita de maximum cinci ori cifra de afaceri realizată în anul 2019;
* pentru investiții necesare retehnologizării, care se acordă pe proiect și beneficiar, sub formă de ajutor de stat, se determină în limita de maxim cinci ori cifra de afaceri realizată în anul 2019, fiind cuprinsă între 50.000 euro și maximum 500.000 euro.

Tipuri de **activități eligibile**:

1. modernizarea/echiparea/racordul la utilități publice/eficiență energetică a infrastructurilor de tip clădiri specifice aferente capacităților de producție/servicii existente, precum și pentru alte categorii de cheltuieli aferente infrastructurilor specifice de producție/servicii pentru care nu este necesară obținerea de autorizații de construire în conformitate cu legislația specifică în vigoare;
2. dotarea cu echipamente, utilaje specifice, mobilier specific, dotări IT, inclusiv pentru eficiență energetică necesare activității de producție și servicii precum și alte achiziții de bunuri de această natură care sunt necesare capacităților de producție/servicii existente.

**Criteriile avute în vedere la evaluarea tehnică și financiară** și punctajul acordat pe fiecare criteriu în parte sunt următoarele:

* Scăderea Cifrei de Afaceri la 31.12.2020 față de 31.12.2019, ca urmare a crizei COVID -  15 puncte
* Scăderea ratei profitului operațional aferent exercițiului financiar 2020 în raport cu exercițiul financiar 2019 ținând cont de valorile rezultatului exercițiului financiar ca urmare a crizei COVID  – 35 puncte
* Rata rentabilității activității operaționale în exercițiul financiar  2019 – 30 puncte
* Investiția este realizată pe codul CAEN aferent soldului negativ al balanței comerciale, respectiv importurile sunt mai mari decât exporturile, potrivit datelor furnizate de Institutul Național de Statistică (INS) / Banca Naţională a României (BNR) - 5 puncte:
* Creșterea productivității muncii în anul 3 de sustenabilitate a proiectului  - cifra de afaceri împărțită la numărul mediu de angajați (anul de referință este 2020, iar numărul de angajați în anul 3 de sustenabilitate trebuie să fie cel puțin egal cu cel din anul 2020)  - 15 puncte

**Criteriu suplimentar**

In situația în care s-a realizat tranzacţionarea unor părţi sociale înainte cu 90 de zile de depunerea cererii de finanţare, solicitanţii vor fi penalizaţi prin scăderea a 5 puncte din punctajul total realizat.

Potrivit documentului, **apelul va fi deschis timp de 7 zile calendaristice**. Conform MIPE, **lansarea apelului se face la 16 august 2022**, iar semnarea contractelor de finanțare are lor în perioada 1 septembrie – 30 noiembrie 2022.

[**Descarcă**](https://www.fonduri-structurale.ro/descarca-document/39702) ghidul consolidat

Sursa: MIPE

\*

POIM: Prelungire pe apelul dedicat planurilor de acțiune pentru ariile naturale protejate și pentru speciile de interes comunitar aprobate

 AM POIM a publicat vineri, 15 iulie 2022, Ordinul nr. 1714/12.07.2022 privind modificarea Ghidului Solicitantului – condiții specifice de accesare a fondurilor pentru Implementarea planurilor de management / seturilor de măsuri de conservare/ planurilor de acțiune pentru ariile naturale protejate și pentru speciile de interes comunitar aprobate, Obiectivul Specific 4.1 „Creșterea gradului de protecție și conservare a biodiversității și refacerea ecosistemelor degradate” din cadrul Programului Operațional Infrastructură Mare (POIM), din cadrul POIM.

Ordinul prelungește perioada de depunere a proiectelor in cadrul apelului nr. 710/4/1 POIM, adresat solicitanților care doresc să obțină finanțare nerambursabilă pentru proiecte care vizează implementarea planurilor de management / seturilor de măsuri de conservare/ planurilor de acțiune, în cadrul AP 4, OS 4.1, până la data de **31.10.2022**.

[**Descarcă**](https://www.fonduri-structurale.ro/descarca-document/39694)Ordinul

Sursa: MIPE

\*

Peste 15 milioane euro pentru înființarea grupurilor de producători. A fost lansat apelul de proiecte!

 Agenția pentru Finanțarea Investițiilor Rurale (AFIR) a anunțat joi, 14 iulie 2022, lansarea sesiunii de primire de proiecte pentru **submăsura 9.1** „Înființarea grupurilor de producători în sectorul agricol”, din Programul Național de Dezvoltare Rurală 2014 – 2020. **Sesiunea se va desfășura în perioada 18 iulie – 18 octombrie 2022.**

Alocarea financiară disponibilă pentru finanțarea proiectelor din această sesiune este 15.356.515 euro.

Pot obține finanțare prin submăsura 9.1 grupurile de producători din sectorul agricol, care sunt recunoscute oficial de către MADR înainte de solicitarea sprijinului, conform prevederilor legislației naționale în vigoare. Sunt eligibile, de asemenea, și grupurile de producători care au obținut recunoaștere atât pentru produse și/ sau grupe de produse sprijinite prin submăsura 9.1, cât și pentru produse și/ sau grupe de produse sprijinite prin submăsura 9.1a. În acest caz, sprijinul se va acorda pe baza valorii producției comercializate (VPC) aferente produselor agricole/ grupelor de produse sprijinite prin submăsura 9.1.

Sunt eligibile toate cheltuielile rezultate din înființarea și funcționarea grupurilor de producători din sectorul agricol, care au fost prevăzute în planul de afaceri, necesare pentru atingerea obiectivelor propuse.

Sprijinul public acordat este 100% nerambursabil și nu poate să depășească 10% din valoarea producției comercializate (VPC) în primii 5 ani de la recunoaștere. Suma maximă acordată este de 100.000 euro/ an și se va plăti sub forma unui ajutor forfetar degresiv, în tranșe anuale, pe o perioadă de cel mult 5 ani de la recunoaștere, astfel: anul I - 10%, anul II - 8%, anul III - 6%, anul IV - 5% și anul V - 4%.

Pragul minim de selecție al proiectelor pentru înființarea grupurilor de producători în sectorul agricol este de 10 puncte.

[**Descarcă**](https://www.fonduri-structurale.ro/descarca-document/39692)ghidul

Sursa: AFIR

🏵🏵🏵

Din actualitatea europeană

Seceta în Europa – iulie 2022: aproape jumătate din teritoriul UE este expus riscului

[Centrul Comun de Cercetare al Comisiei](https://ec.europa.eu/info/departments/joint-research-centre_en) a publicat, la 18 iulie, raportul său intitulat [„Seceta în Europa – iulie 2022](https://edo.jrc.ec.europa.eu/documents/news/GDO-EDODroughtNews202207_Europe.pdf)”, care prezintă o evaluare a situației privind seceta din Europa, pe baza activității [Observatorului european al secetei](https://edo.jrc.ec.europa.eu/edov2/php/index.php?id=1000).



Analiza evoluției și a impactului secetei prelungite din UE arată că o parte îngrijorătoare a teritoriului este, în prezent, expusă secetei la niveluri de avertizare (46 % din UE) și de alertă (11 % din UE), asociate cu un deficit de umiditate a solului care cauzează stres plantelor.

Mariya **Gabriel**, comisarul pentru inovare, cercetare, cultură, educație și tineret, a declarat: „Schimbările climatice sporesc riscul de secetă severă și de incendii de vegetație în întreaga lume. Centrul Comun de Cercetare pune știința și tehnologia în serviciul monitorizării schimbărilor climatice. Prin acest raport, înțelegem mai bine situația pentru a ne putea proteja pădurile, recoltele și apele.” Stresul hidric și termic duce la [scăderea randamentului culturilor față de previziunile anterioare deja negative pentru cereale și alte culturi](https://op.europa.eu/en/publication-detail/-/publication/d28a31f8-f1d6-11ec-a534-01aa75ed71a1).

**Franța, România, Spania, Portugalia și Italia** se vor confrunta, probabil, cu această scădere a randamentului culturilor. Într-o anumită măsură sunt, de asemenea, afectate Germania, Polonia, Ungaria, Slovenia și Croația. În Italia, bazinul fluviului Pad înregistrează [cel mai înalt nivel de severitate a secetei.](https://www.adbpo.it/osservatorio-permanente/)

A fost declarată secetă intensă în cinci regiuni din Italia, iar insuficiența apei disponibile a condus la mai multe restricții de utilizare în municipalități. Măsuri similare de limitare a utilizării apei s-au luat și în Franța.

Centrul Comun de Cercetare furnizează informații în timp real privind seceta prin intermediul Observatoarelor european și global ale secetei ([EDO](https://joint-research-centre.ec.europa.eu/jrc-news/droughts-europe-july-2022-almost-half-eu-uk-territory-risk-2022-07-18_en) și [GDO](https://edo.jrc.ec.europa.eu/gdo)), care fac parte din serviciul Copernicus de gestionare a situațiilor de urgență ([CEMS](https://emergency.copernicus.eu/)).

Pentru informații suplimentare, vă rugăm să consultați [articolul](https://joint-research-centre.ec.europa.eu/jrc-news/droughts-europe-july-2022-almost-half-eu-uk-territory-risk-2022-07-18_en) nostru sau să vă abonați la [buletinul informativ al Centrului de cunoștințe privind gestionarea riscului de dezastre](https://drmkc.jrc.ec.europa.eu/events-news/newsletter).

\*

Industria de apărare: UE va consolida industria europeană de apărare prin achiziții publice în comun cu ajutorul unui instrument în valoare de 500 de milioane EUR

CE a adoptat o propunere de Regulament al Parlamentului European și al Consiliului de instituire a Actului privind consolidarea industriei europene de apărare prin achiziții publice în comun (EDIRPA) pentru perioada 2022-2024.

După cum s-a anunțat în [Comunicarea comună din luna mai privind deficitele de investiții în domeniul apărării](https://ec.europa.eu/info/sites/default/files/join_2022_24_2_en_act_part1_v3_1.pdf), Comisia își respectă angajamentul de a institui un instrument al UE pe termen scurt care să consolideze capacitățile industriale europene de apărare prin achiziții publice în comun de către statele membre ale UE. Instrumentul, care a fost solicitat de Consiliul European, urmărește să răspundă celor mai urgente și critice nevoi de produse din domeniul apărării, rezultate din agresiunea Rusiei împotriva Ucrainei. Comisia propune angajarea a **500 de milioane EUR din bugetul UE pentru perioada 2022-2024**. Instrumentul va stimula statele membre, într-un spirit de solidaritate, să achiziționeze în comun și va facilita accesul tuturor statelor membre la produsele din domeniul apărării de care au nevoie urgent.

Aceasta va evita concurența între statele membre pentru aceleași produse și va facilita economiile de costuri. Aceasta va consolida interoperabilitatea și va permite **bazei industriale și tehnologice de apărare europeană (EDTIB)** să își adapteze și să își intensifice mai bine capacitățile de producție pentru a furniza produsele necesare. Instrumentul va sprijini acțiuni ale unor consorții alcătuite din cel puțin trei state membre. Acțiunile eligibile pot implica noi proiecte de achiziții publice în domeniul apărării sau extinderea celor lansate de la începutul războiului.

Vicepreședinta executivă Margrethe **Vestager** a declarat: „Statele membre au luat măsuri îndrăznețe prin transferarea către Ucraina a echipamentelor de apărare necesare de urgență. În același spirit de solidaritate, UE le va ajuta să își refacă stocurile prin stimularea achizițiilor publice în comun, permițând industriei europene de apărare să răspundă mai bine acestor nevoi urgente. Propunerea de regulament privind EDIRPA reprezintă o etapă istorică în instituirea uniunii europene a apărării, sporind securitatea cetățenilor UE și transformând UE într-un partener mai puternic pentru aliații noștri.”

Comisarul pentru piața internă, Thierry **Breton**, a declarat: „Astăzi facem un progres istoric în ceea ce privește integrarea europeană în domeniul apărării. Având în vedere că războiul face ravagii la frontierele Europei, răspundem apelului lansat de șefii de stat din UE, prezentând astăzi un nou instrument de sprijinire, la nivel european, a achiziționării în comun de arme. Pe lângă contribuția la refacerea unei părți din stocuri în urma transferului de arme către Ucraina, creăm un stimulent prin intermediul bugetului UE pentru ca statele membre să cumpere împreună. Apărarea Europei face progrese importante.”

**Obiectivele instrumentului**

În special, instrumentul:

* va încuraja cooperarea statelor membre în ceea ce privește achizițiile publice în materie de apărare. Acest lucru contribuie la solidaritatea, interoperabilitatea și eficiența cheltuielilor publice, previne excluderea (imposibilitatea statelor membre de a-și satisface cererea de produse din domeniul apărării din cauza unui vârf al cererii) și evită fragmentarea;
* va stimula competitivitatea și eficiența bazei industriale și tehnologice de apărare europeană, în special prin accelerarea adaptării industriei la schimbările structurale, inclusiv intensificarea capacităților sale de producție, ca urmare a noului mediu de securitate cauzat de agresiunea Rusiei în Ucraina.

**Acțiuni eligibile pentru sprijin**

Instrumentul va sprijini acțiuni care respectă următoarele condiții:

* existența unui consorțiu format din cel puțin trei state membre;
* extinderea cooperării existente sau o nouă cooperare în ceea ce privește achizițiile publice în comun ale celor mai urgente și critice produse din domeniul apărării;
* proceduri de achiziții care reflectă implicarea EDTIB.

Instrumentul va ține seama de activitatea **grupului operativ pentru achiziții publice comune în domeniul apărării** instituit de Comisie și de Înaltul Reprezentant/șeful Agenției Europene de Apărare. Grupul operativ facilitează coordonarea nevoilor de achiziții publice pe termen foarte scurt ale statelor membre și colaborează cu statele membre și cu producătorii din domeniul apărării din UE în vederea sprijinirii achizițiilor publice în comun pentru refacerea stocurilor.

**Etapele următoare**

Răspunzând caracterului urgent al situației, în termen de șase săptămâni de la primirea solicitării din partea Consiliului European, Comisia a adoptat propunerea de regulament ca o chestiune de înaltă prioritate și o va transmite colegiuitorilor. Comisia se bazează pe o adoptare rapidă pentru a fi în măsură, **până la sfârșitul anului 2022**, să sprijine statele membre în abordarea, prin cooperare, a celor mai urgente și critice nevoi ale acestora în materie de produse din domeniul apărării.

În plus, Comisia va propune un regulament privind programul european de investiții în domeniul apărării (EDIP), care va servi drept punct de plecare pentru viitoarele proiecte comune de dezvoltare și de achiziții publice de mare interes comun pentru securitatea statelor membre și a Uniunii.

**Context**

Confruntate cu noi provocări în materie de securitate, statele membre și-au anunțat intenția de a cheltui mai mult pentru apărare. Cu toate acestea, fără o mai mare coordonare și cooperare, aceste investiții sporite implică riscuri semnificative, cum ar fi accentuarea fragmentării sectorului european de apărare de-a lungul frontierelor naționale, limitarea potențialului de cooperare pe parcursul întregului ciclu de viață al echipamentelor, intensificarea dependențelor externe, precum și obstrucționarea interoperabilității și a capacității de a acționa a forțelor armate ale statelor membre.

Alegerile făcute în ceea ce privește achizițiile pe termen scurt vor avea un impact pe termen mai lung asupra perspectivelor pieței EDTIB pentru următoarele decenii. Prin urmare, este necesar ca Comisia să sprijine, în timp util și în mod specific, statele membre care doresc să își consolideze în comun capacitățile de apărare.

Începând din 2017, prin intermediul [PADR](https://defence-industry-space.ec.europa.eu/eu-defence-industry/preparatory-action-defence-research-padr_en), [EDIDP](https://defence-industry-space.ec.europa.eu/eu-defence-industry/european-defence-industrial-development-programme-edidp_en) și al [Fondului european de apărare](https://defence-industry-space.ec.europa.eu/eu-defence-industry/european-defence-fund-edf_en) a fost creat un nou cadru pentru cooperarea în ceea ce privește cercetarea și dezvoltarea în domeniul apărării la nivelul UE și la nivel transfrontalier.

În special, noul instrument, precum și viitorul instrument, vor acționa în concordanță cu Fondul european de apărare în valoare de 8 miliarde EUR în ciclul de dezvoltare și achiziție de echipamente de apărare.

EDIRPA va completa, de asemenea, Instrumentul european pentru pace (EPF), care a permis luarea unor măsuri îndrăznețe în finanțarea deciziei statelor membre de a furniza echipamente de apărare Ucrainei, cu un nivel de sprijin atingând 2 miliarde EUR până în prezent, alocarea suplimentară fiind în curs de finalizare de către statele membre. Deși EPF rambursează aceste transferuri, în prezent este necesar ca statele membre să fie sprijinite în ceea ce privește refacerea stocurilor epuizate de materiale și ca acest lucru să fie realizat în mod cooperativ.

[Busola strategică](https://data.consilium.europa.eu/doc/document/ST-7371-2022-INIT/ro/pdf) pentru securitate și apărare, aprobată de Consiliu la 21 martie 2022, acoperă toate aspectele politicii de securitate și apărare și sporește nivelul de ambiție al UE în acest domeniu. Prin pachetul privind apărarea din 15 februarie 2022, Comisia a făcut propuneri concrete pentru a sprijini punerea în aplicare a Busolei strategice.

Pornind de la toate aceste inițiative și pentru a consolida răspunsul UE la agresiunea militară a Rusiei împotriva Ucrainei, Comunicarea comună din 18 mai 2022 privind analiza deficitelor de investiții în domeniul apărării și calea de urmat a prezentat o serie de măsuri concrete și progresive. Astfel de măsuri includ instituirea unui grup operativ pentru achiziții publice comune în domeniul apărării și crearea instrumentului pe termen scurt.

**Pentru informații suplimentare**

[Textul propunerii de regulament](https://ec.europa.eu/info/files/proposal-regulation-european-parliament-and-council-establishing-european-defence-industry-reinforcement-through-common-procurement-act_en)

[Materiale de presă privind deficitele de investiții în domeniul apărării și măsurile de remediere a acestora](https://ec.europa.eu/info/publications/defence-investment-gaps-and-measures-address-them_en)

[Comunicarea comună privind deficitele de investiții în domeniul apărării](https://ec.europa.eu/info/sites/default/files/join_2022_24_2_en_act_part1_v3_1.pdf)

[Comunicare privind contribuția Comisiei Europene la apărarea europeană](https://ec.europa.eu/info/files/communication-commission-contribution-european-defence_en)

[O apărare europeană mai puternică](https://ec.europa.eu/info/strategy/priorities-2019-2024/europe-fit-digital-age/stronger-european-defence_en)

\*

Comisia propune un plan de reducere a cererii de gaze pentru a pregăti UE în eventualitatea întreruperilor aprovizionării cu gaz

Să economisim gazele pentru siguranță la iarnă: Comisia propune un plan de reducere a cererii de gaze pentru a pregăti UE în eventualitatea întreruperilor aprovizionării cu gaz

Uniunea Europeană se confruntă cu riscul unor noi reduceri ale aprovizionării cu gaze din Rusia, din cauza faptului că exporturile de gaze sunt folosite de către Kremlin drept instrument de exercitare a unor presiuni politice; aproape jumătate dintre statele noastre membre sunt deja afectate de reducerea livrărilor.  Dacă ia măsuri acum, Europa poate reduce riscurile și costurile aferente unei eventuale noi perturbări sau întreruperi totale a aprovizionării cu gaze, ceea ce ar duce la consolidarea rezilienței energetice europene.

Prin urmare, Comisia propune astăzi **un nou instrument legislativ și un plan european de reducere a cererii de gaze, pentru a reduce utilizarea gazelor în Europa cu 15 % până în primăvara următoare**. Toți consumatorii, administrațiile publice, gospodăriile, proprietarii de clădiri publice, furnizorii de energie electrică și industria pot și trebuie să ia măsuri pentru a economisi gaze. De asemenea, Comisia **va accelera lucrările privind diversificarea aprovizionării, inclusiv achiziționarea în comun** de gaze naturale pentru a consolida posibilitatea ca UE să se aprovizioneze cu gaze din alte surse.

Comisia propune un **nou regulament al Consiliului privind măsurile coordonate de reducere a cererii de gaze**, pe baza [articolului 122 din tratat](https://eur-lex.europa.eu/LexUriServ/LexUriServ.do?uri=CELEX%3A12008E122%3ARO%3AHTML). Noul regulament ar impune tuturor statelor membre să realizeze o reducere de 15 % a cererii de gaze între 1 august 2022 și 31 martie 2023. De asemenea, noul regulament ar oferi Comisiei **posibilitatea de a declara, după consultare cu statele membre, o „alertă la nivelul Uniunii” privind securitatea aprovizionării, ceea ce ar impune o reducere obligatorie a cererii de gaze** pentru toate statele membre. Alerta la nivelul Uniunii poate fi declanșată atunci când există un risc considerabil de penurie de gaze sau o cerere neobișnuit de mare de gaze. Statele membre trebuie să își actualizeze planurile naționale de urgență până la sfârșitul lunii septembrie pentru a arăta modul în care intenționează să îndeplinească obiectivul de reducere și trebuie să raporteze Comisiei la fiecare două luni cu privire la progresele înregistrate. Statele membre care solicită furnizarea de gaze în regim de solidaritate vor trebui să demonstreze măsurile pe care le-au luat pentru a reduce cererea pe plan intern.

Pentru a ajuta statele membre să realizeze reducerile necesare ale cererii de gaze, Comisia a adoptat un **Plan european de reducere a cererii de gaze**, care **stabilește măsuri, principii și criterii pentru reducerea coordonată a cererii**. Planul se axează pe înlocuirea gazului cu alți combustibili și pe economiile globale de energie în toate sectoarele. Scopul său este de a **proteja aprovizionarea** **gospodăriilor** și **a utilizatorilor esențiali**, cum ar fi spitalele, dar și industriile care sunt de o importanță capitală pentru furnizarea de produse și servicii esențiale către economie, precum și pentru lanțurile de aprovizionare și competitivitatea UE. Planul oferă statelor membre orientări de care trebuie să țină seama atunci când planifică restricționarea.

**Energia economisită vara înseamnă energie disponibilă pentru iarnă**

Prin înlocuirea gazului cu alți combustibili și prin economisirea de energie în această vară, se pot stoca mai multe rezerve de gaze pentru iarnă. Luarea de măsuri în prezent va reduce impactul negativ asupra PIB-ului, prin evitarea unor acțiuni neplanificate într-o situație ulterioară de criză. Aceste măsuri timpurii eșalonează eforturile în timp, atenuează preocupările pieței și volatilitatea prețurilor și facilitează o mai bună elaborare a unor măsuri specifice și eficiente din punctul de vedere al costurilor pentru a proteja industria.

Planul de reducere a cererii de gaze propus de Comisie se bazează pe consultări cu statele membre și cu industria. Sunt disponibile o gamă largă de măsuri pentru a reduce cererea de gaze. Înainte de a avea în vedere aplicarea reducerilor, statele membre ar trebui să epuizeze toate posibilitățile de substituire a combustibililor, sistemele de economii neobligatorii și sursele alternative de energie. Acolo unde este posibil, **ar trebui să se acorde prioritate trecerii la surse regenerabile de energie** sau la opțiuni mai curate, cu emisii mai reduse de dioxid de carbon sau mai puțin poluante. Cu toate acestea, trecerea la utilizarea de cărbuni, petrol sau energie nucleară poate fi necesară ca măsură temporară, atât timp cât se evită dependența de carbon pe termen lung. Măsurile bazate pe piață pot atenua riscurile pentru societate și economie. De exemplu, statele membre ar putea lansa licitații sau sisteme de licitație pentru a **stimula reducerea energiei de către industrie**. Statele membre pot oferi **sprijin în conformitate cu modificarea** [**cadrului temporar privind ajutoarele de stat pentru situații de criză**](https://ec.europa.eu/commission/presscorner/detail/en/IP_22_4622), publicată astăzi de Comisie.

Un alt pilon important al economisirii de energie este reducerea încălzirii și răcirii. Comisia îndeamnă toate statele membre **să lanseze campanii de sensibilizare a publicului pentru a promova reducerea încălzirii și răcirii** la scară largă și să pună în aplicare [Comunicarea UE privind economiile de energie](https://eur-lex.europa.eu/legal-content/RO/TXT/?uri=COM%3A2022%3A240%3AFIN&qid=1653033053936), care conține numeroase opțiuni pentru economii pe termen scurt. Pentru a da un exemplu, statele membre ar putea **să impună reducerea utilizării încălzirii și răcirii în clădirile exploatate de autoritățile publice**.

Planul de reducere a cererii **va ajuta, de asemenea, statele membre să identifice și să acorde prioritate**, în cadrul grupurilor lor de consumatori „neprotejați”, **celor mai importanți clienți sau instalații**, pe baza unor considerente economice globale și a următoarelor criterii:

* **Importanță critică la nivel societal** - sectoarele care includ sănătatea, alimentele, siguranța, securitatea, rafinăriile și apărarea, precum și furnizarea de servicii de mediu;
* **Lanțuri de aprovizionare transfrontaliere** - sectoare sau industrii care furnizează bunuri și servicii critice pentru buna funcționarea a lanțurilor de aprovizionare din UE;
* **Daune aduse instalațiilor** – pentru a evita ca acestea să nu își poată relua producția fără întârzieri semnificative, reparații, aprobare reglementară și costuri;
* **Posibilitățile de reducere a gazelor și substituirea produselor/componentelor** – măsura în care industriile pot trece la componente/produse importate și măsura în care cererea de produse sau componente poate fi satisfăcută prin importuri.

**Context: Ce a făcut UE pentru a-și asigura aprovizionarea cu energie**

În urma invaziei Ucrainei de către Rusia, Comisia a adoptat Planul REPowerEU cu scopul de a pune capăt cât mai curând posibil dependenței UE de combustibilii fosili ruși. Planul REPowerEU stabilește măsuri privind diversificarea furnizorilor de energie, economiile de energie și eficiența energetică, precum și o introducere accelerată a energiei din surse regenerabile. UE a adoptat, de asemenea, **o nouă legislație care impune ca rezervele subterane ale gazelor în UE** să fie umplute la 80 % din capacitate până la 1 noiembrie 2022, pentru a asigura aprovizionarea pentru iarna următoare. În acest context, Comisia **a efectuat o revizuire aprofundată a planurilor naționale de pregătire** pentru a face față eventualelor întreruperi majore ale aprovizionării.

Comisia a instituit **Platforma energetică a UE** pentru a agrega cererea de energie la nivel regional și pentru a facilita **viitoarele achiziții comune** de gaze și hidrogen ecologic, pentru a asigura cea mai bună utilizare a infrastructurii, astfel încât gazele să ajungă acolo unde este cea mai mare nevoie de ele, și pentru a stabili legături cu parteneri internaționali în materie de aprovizionare. Cinci grupuri regionale de state membre au fost deja inițiate în cadrul platformei și, în cadrul Comisiei, a fost creat un grup operativ special pentru a sprijini acest proces. UE **reușește să se îndepărteze de importurile de gaze din Rusia** datorită creșterii importurilor de GNL și a importurilor prin gazoducte de la alți furnizori.În prima jumătate a anului 2022, importurile de GNL din afara Rusiei au crescut cu 21 de miliarde de metri cubi în comparație cu aceeași perioadă a anului trecut. Importurile prin conducte din afara Rusiei au crescut, de asemenea, cu 14 miliarde de metri cubi din Norvegia, Azerbaidjan, Regatul Unit și Africa de Nord.

Cu mult timp înainte de invadarea Ucrainei de către Rusia, UE **a lucrat la construirea unui sistem energetic curat și interconectat**, axat pe creșterea ponderii energiei din surse regenerabile produse pe plan intern, pe eliminarea treptată a combustibililor fosili importați și pe asigurarea conexiunilor și a solidarității între statele membre în cazul oricăror întreruperi ale aprovizionării.

Prin eliminarea treptată a dependenței de surse de combustibili fosili și prin reducerea consumului general de energie al UE ca urmare a creșterii eficienței energetice, **Pactul verde european și pachetul „Pregătiți pentru 55” consolidează securitatea aprovizionării pentru UE**. Plecând de la aceste propuneri, REPowerUE urmărește să accelereze dezvoltarea energiei din surse regenerabile în întreaga UE și demararea investițiilor în materie de eficiență energetică. În prezent, peste 20 % din energia UE provine din surse regenerabile, iar Comisia a propus ca acest procent să fie de peste două ori mai mare, ajungând la cel puțin 45 % până în 2030. Potrivit estimărilor, capacitatea în materie de energie din surse regenerabile a crescut cu 20 GW de la începutul anului, ceea ce reprezintă mai mult de 4 miliarde de metri cubi de gaze naturale.

Prin investițiile noastre în terminale GNL și în interconexiuni de gaze naturale, fiecare stat membru poate primi acum gaze din cel puțin două surse, iar fluxurile inversate între vecini sunt posibile. În temeiul Regulamentului privind securitatea aprovizionării cu gaze naturale, statele membre trebuie să dispună de planuri naționale de acțiune preventivă și de planuri de urgență, precum și de un mecanism de solidaritate care să garanteze aprovizionarea „consumatorilor protejați” din țările învecinate într-o situație de urgență gravă.

**Pentru informații suplimentare**

[Memo – Întrebări și răspunsuri](https://ec.europa.eu/commission/presscorner/detail/en/qanda_22_4609)

[Comunicare](https://energy.ec.europa.eu/communication-save-gas-safe-winter_en)

[Anexă](https://energy.ec.europa.eu/annex-communication-save-gas-safe-winter_en)

[Regulament](https://energy.ec.europa.eu/proposal-regulation-coordinated-demand-reduction-measures-gas_en)

[Cadru privind ajutoarele de stat pentru situații de criză](https://ec.europa.eu/commission/presscorner/detail/en/IP_22_4622)

[Fișă informativă: Să economisim gazele pentru siguranță la iarnă](https://ec.europa.eu/commission/presscorner/detail/en/fs_22_4610)

[Fișă informativă: Un plan european de reducere a cererii de gaze](https://ec.europa.eu/commission/presscorner/detail/en/fs_22_4611)

[Fișă informativă: Sprijinirea orașelor în economisirea de energie](https://ec.europa.eu/info/files/saving-energy-safe-winter_en)

\*

UE și Azerbaidjan își consolidează relațiile bilaterale, inclusiv cooperarea în domeniul energiei

Astăzi, 18 iulie, la Baku, președinta Comisiei, Ursula **von der Leyen**, și comisarul pentru energie, Kadri **Simson**, s-au întâlnit cu președintele Ilham Aliyev și cu ministrul azer al energiei Parviz Shahbazov, în scopul de a consolida cooperarea existentă dintre UE și Azerbaidjan. Președinta Comisiei și președintele azer au semnat [un nou Memorandum de înțelegere privind un parteneriat strategic în domeniul energiei](https://energy.ec.europa.eu/error/403_ro?destination=/eu-azerbaijan-mou-energy-strategic-partnership_en&_exception_statuscode=403).

Actualmente, UE și Azerbaidjan negociază și un nou acord cuprinzător, care va permite o cooperare consolidată într-o serie largă de sectoare, inclusiv diversificarea economică, investițiile, comerțul și valorificarea la maximum a potențialului societății civile, evidențiind totodată importanța drepturilor omului și a statului de drept.

În urma vizitei de astăzi de la Baku, Consiliul de Cooperare UE-Azerbaidjan se va întruni pe 19 iulie la Bruxelles pentru a analiza relațiile generale și a discuta despre posibile domenii de interes reciproc pentru cooperare în viitor.

Președinta **von der Leyen** a declarat: „Astăzi, prin acest nou memorandum de înțelegere, deschidem un alt capitol al cooperării noastre din domeniul energiei cu Azerbaidjan, un partener-cheie în eforturile pe care le depunem pentru a renunța la combustibilii fosili din Rusia. Urmărim nu numai să consolidăm parteneriatul nostru existent, care garantează aprovizionarea stabilă și fiabilă cu gaze a UE prin coridorul sudic al gazelor, ci și să punem bazele unui parteneriat pe termen-lung în sectorul eficienței energetice și al energiei curate, având în vedere că atât noi, cât și partenerul nostru urmărim realizarea obiectivelor Acordului de la Paris. Energia este însă doar unul dintre sectoarele în care ne putem consolida cooperarea cu Azerbaidjan și abia aștept să valorificăm întregul potențial al relației noastre”.

**Asigurarea unor surse alternative de aprovizionare cu gaze pentru Europa**

[Noul memorandum de înțelegere privind un parteneriat strategic în domeniul energiei](https://energy.ec.europa.eu/error/403_ro?destination=/eu-azerbaijan-mou-energy-strategic-partnership_en&_exception_statuscode=403), semnat de președinta Comisiei și de președintele azer, includ un angajament de a dubla capacitatea coridorului sudic al gazelor pentru ca, până în 2027, să se poată livra minimum 20 de miliarde de metri cubi anual către UE. Acest aspect va contribui la obiectivele de diversificare cuprinse în planul REPowerEU și va ajuta Europa să pună capăt dependenței de gazul rusesc. În baza cooperării consolidate din domeniul energiei, Azerbaidjanul deja își majorează livrările de gaze naturale către UE, de la 8,1 miliarde de metri cubi în 2021 la un volum estimat de 12 miliarde de metri cubi în 2022.

Comisarul pentru energie, Kadri **Simson**, a spus: „Noul memorandum de înțelegere subliniază rolul strategic al coridorului sudic al gazelor în eforturile noastre de diversificare. Azerbaidjanul a majorat deja livrările de gaze naturale către UE, iar această tendință va continua: în acest an se vor realiza livrări suplimentare de până la 4 miliarde de metri cubi de gaz, iar până în 2027 se preconizează că volumele vor crește de peste două ori. Cooperarea noastră este însă mai mult decât atât, accelerând implementarea surselor regenerabile de energie și abordând problema emisiilor de metan; prin aceste măsuri va crește siguranța aprovizionării și se va contribui la realizarea obiectivelor noastre climatice.”

Conform MoU, UE și Azerbaidjan au în comun obiectivul ambițios de a accelera dezvoltarea și implementarea capacității de producție și de transport al energiei din surse regenerabile, în scopul de a valorifica la maximum sinergiile dintre tranziția UE către o energie curată și vastul potențial neexploatat al Azerbaidjanului în domeniul energiei din surse regenerabile, în special sectorul energiei offshore.

Cele două părți admit, totodată, importanța angajamentului mondial referitor la metan și recunosc că este o responsabilitate colectivă ca lanțul de aprovizionare cu gaze naturale să fie cât mai eficient și mai benefic pentru climă și mediu.  MoU sprijină crearea unor sisteme de colectare a gazelor naturale în absența cărora aceste gaze ar fi evacuate, arse sau eliberate în atmosferă. Cooperarea va fi extrem de importantă și pentru a sprijini aderarea la acest angajament a Azerbaidjanului.

În urma semnării memorandumului de înțelegere, comisarul Simson va organiza un dialog UE-Azerbaidjan cu ministrul azer al energiei Shahbazov, pentru a discuta despre punerea practică în aplicare a memorandumului de înțelegere.

**Context**

De mai multe luni, UE colaborează intens cu partenerii săi internaționali pentru a diversifica sursele de aprovizionare și a atenua creșterea prețurilor la energie. În [strategia externă a UE în domeniul energiei](https://eur-lex.europa.eu/legal-content/RO/TXT/?uri=CELEX:52022JC0023) care însoțește [planul REPowerEU](https://ec.europa.eu/commission/presscorner/detail/ro/ip_22_3131), Comisia a recunoscut că coridorul sudic al gazelor joacă un rol-cheie în diversificarea surselor de aprovizionare a UE cu gaze naturale, îndeosebi în ceea ce privește țările din sud-estul Europei.

Comisia sprijină de mult timp extinderea coridorului sudic al gazelor ca fiind o contribuție majoră la garantarea unei aprovizionări sigure, fiabile și previzibile cu gaze naturale în Europa de Sud-Est și posibil și în Balcanii de Vest, prin gazoductul transadriatic.

**Pentru informații suplimentare**

[Memorandumul de înțelegere UE-Azerbaidjan](https://energy.ec.europa.eu/eu-azerbaijan-mou-energy-strategic-partnership_en)

[Declarația de presă a președintei von der Leyen](https://ec.europa.eu/commission/presscorner/detail/ro/statement_22_4583) [disponibilă ulterior]

\*

Bistrița: printre orașele finaliste selectate pentru „premiile europene ale orașului verde”

Astăzi, 22 iulie, Comisia a anunțat orașele finaliste pentru „premiile europene ale orașului verde”. Bistrița se află printre orașele finaliste.

© Adobe, photographer: Dragoș Asaftei

Premiile „[Capitala europeană verde”](http://ec.europa.eu/environment/europeangreencapital) și „[Green Leaf](https://environment.ec.europa.eu/topics/urban-environment/european-green-leaf-award_en)” recunosc eforturile remarcabile pe care le depun orașele mari și mici pentru a îmbunătăți mediul de viață al locuitorilor lor, precum și angajamentul cu care acestea stimulează noi activități transformatoare.

Finalistele pentru premiul „Capitala europeană verde 2024” sunt orașele Valencia, din Spania, și Cagliari, din Italia. Premiul „Capitala verde” recunoaște și recompensează eforturile locale de îmbunătățire a mediului și, prin urmare, a economiei și a calității vieții în orașele cu peste 100.000 de locuitori. Premiul se acordă anual unui oraș care este deschizător de drumuri în ceea ce privește un stil de viață urban ecologic.

**În plus, trei orașe au fost preselectate ca finaliste pentru premiul „Green Leaf 2024” (Frunză Verde Europeană 2024), care recunoaște eforturile durabile ale orașelor mici (între 20.000 și 99.999 de locuitori): Elsinore (Danemarca), Velenje (Slovenia) și Bistrița (România).**

Comisarul pentru mediu, oceane și pescuit, **Virginijus Sinkevičius**, a declarat:*„Orașele se află în centrul luptei noastre împotriva crizelor legate de climă, poluare și biodiversitate. Este vorba despre combaterea poluării aerului, promovarea mobilității curate, reducerea consumului de energie în clădiri, ecologizarea spațiilor urbane și abordarea complet diferită a gestionării deșeurilor. Îi arătați Europei calea de urmat și vă situați pe primele locuri în privința eforturilor depuse pentru a efectua schimbările sistemice și pe termen lung la care seface apelîn cadrul Pactului verde european*.”

Orașele finaliste anunțate astăzi au fost alese pe baza a [12 indicatori de mediu](https://environment.ec.europa.eu/topics/urban-environment/european-green-capital-award/applying-eu-green-capital_en) pentru „Capitala verde”, respectiv a [șase domenii tematice de mediu](https://environment.ec.europa.eu/topics/urban-environment/european-green-leaf-award/applying-eu-green-leaf-award_en) pentru premiile „Frunza verde”. În octombrie, acestea se vor prezenta juriului prezidat de Comisie, expunându-și strategia de comunicare și un plan de acțiune privind modul în care intenționează să își pună în aplicare strategia și să își implice cetățenii și părțile interesate pentru a-și îndeplini obiectivele ecologice.

Orașele câștigătoare vor fi anunțate la 27 octombrie 2022, în cadrul ceremoniei de decernare a premiilor din „Capitala verde” a acestui an, Grenoble. Mai multe informații sunt disponibile pe site-urile „[Capitala europeană verde](http://ec.europa.eu/environment/europeangreencapital)” și „[Frunza verde europeană](http://ec.europa.eu/environment/europeangreencapital/europeangreenleaf/)”.

\*

Declarația Înaltului Reprezentant, în numele UE, cu ocazia celei de a zecea aniversări a introducerii Legii privind agenții străini

Ziua de azi marchează cea de a zecea aniversare a semnării de către președintele Putin a legii privind „agenții străini”, un deceniu modelat de teama crescândă a autorităților ruse de vocile critice din societatea rusă. Această lege a fost prima dintr-o serie de măsuri legislative, inclusiv legea privind „organizațiile indezirabile” din 2015 și legea privind „știrile false” din 2022, menite în mod intenționat să reducă la tăcere societatea civilă, opoziția politică și mass-media independentă din Rusia și să exercite o presiune fără precedent asupra acestora. Legea privind „agenții străini” a evoluat de-a lungul anilor și continuă să fie elaborată pentru a stigmatiza mai mult și a limita în mod semnificativ drepturile diferitelor grupuri ale societății, inclusiv ale ONG-urilor, ale asociațiilor publice neînregistrate, ale organelor de presă, ale jurnaliștilor, ale activiștilor și ale apărătorilor drepturilor omului. Cel mai rezonant exemplu de persecuție pe baza presupuselor încălcări ale legii privind „agenții străini” este închiderea forțată a organizației recunoscute la nivel internațional „Memorial International” și a Centrului „Memorial” pentru Drepturile Omului.

Prin aceste legi, Rusia își încalcă în mod clar angajamentele asumate în temeiul dreptului internațional de a garanta drepturile omului și libertățile fundamentale ale propriilor cetățeni. Acest lucru a fost confirmat de avizul din 2021 al Comisiei de la Veneția și în iunie 2022 de Curtea Europeană a Drepturilor Omului. În conformitate cu Constituția Rusiei, dreptul internațional face parte integrantă din dreptul rus.

Războiul de agresiune nejustificat și neprovocat al Rusiei împotriva Ucrainei a amplificat represiunea internă din Rusia, vizând cetățenii obișnuiți și limitând drastic dreptul la libertatea de exprimare și libertatea mass-mediei.

Extinderea masivă a legislației restrictive adoptate de la începutul războiului ilegal de agresiune împotriva Ucrainei, inclusiv legea privind așa-numitele „informații false cu privire la utilizarea forțelor armate ale Federației Ruse” (legea privind „știrile false” din 2022), urmărește să priveze și mai mult poporul rus de informații independente cu privire la acțiunile ilegale și atrocitățile comise de forțele ruse în Ucraina. Prin urmare, intensificarea represiunii este un factor favorizant semnificativ al agresiunii Rusiei în străinătate, iar poporul ucrainean plătește un preț amar pentru aceasta.

Ca urmare a acestei cenzuri și a acestui cadru legislativ represiv, opoziția politică, apărătorii drepturilor omului, persoanele LGBTI, jurnaliștii independenți, lucrătorii din mass-media și alți rezidenți ruși care se tem de represiunea de stat au fost obligați să fugă din propria țară, în timp ce organizațiile societății civile atât locale, cât și internaționale, precum și canalele mass-media independente internaționale și ruse au fost închise sau forțate să își lichideze activitățile.

Uniunea Europeană condamnă cu fermitate încercările sistematice de răspândire a fricii și de impunere a unei represiuni împotriva societății civile, a mass-mediei independente și a opoziției democratice din Rusia. Vom continua să sprijinim activitatea importantă a organizațiilor societății civile din Rusia, a apărătorilor drepturilor omului, a mass-mediei independente și a jurnaliștilor din Rusia și din afara acesteia. Solicităm din nou autorităților ruse să își respecte obligațiile și angajamentele internaționale în ceea ce privește respectarea drepturilor omului și a libertăților fundamentale.

🏵🏵🏵

UCRAINA

FAST-CARE: Consiliul adoptă un mandat de negociere cu privire la acordarea de ajutor suplimentar refugiaților din Ucraina și la contracararea impactului agresiunii Rusiei

Reprezentanții permanenți ai celor 27 de state membre ale UE au convenit astăzi asupra mandatului de negociere al Consiliului pentru acordarea de sprijin suplimentar țărilor și regiunilor care găzduiesc persoane strămutate din Ucraina, precum și pentru contracararea unora dintre efectele economice negative ale agresiunii Rusiei.

Propunerea legislativă, cunoscută sub numele de FAST-CARE (Asistență flexibilă pentru teritorii), introduce noi dispoziții pentru o flexibilitate suplimentară și o eficiență maximă a investițiilor din cadrul politicii de coeziune.

Pentru a accelera procedura, Consiliul a decis să nu modifice textul propunerii Comisiei.

Adoptarea urgentă a mandatului Consiliului transmite un semnal puternic de solidaritate cu statele membre și regiunile care au primit milioane de persoane care fug din calea agresiunii Rusiei împotriva Ucrainei. Situația continuă să se deterioreze din cauza războiului și trebuie să acționăm rapid pentru a ne asigura că resursele prevăzute în cadrul politicii de coeziune sunt puse la dispoziție acolo unde este cel mai mult nevoie de ele.

Propunerea extinde sprijinul deja acordat în cadrul Acțiunii de coeziune pentru refugiații din Europa (CARE). Aceasta modifică două regulamente de bază care reglementează normele politicii de coeziune pentru perioadele bugetare 2014-2020 și 2021-2027.

Măsurile urmează o abordare bazată pe oameni și rezervă 30% din cheltuielile cu refugiații pentru autoritățile locale și organizațiile societății civile, deoarece acestea se află în prim-planul presiunii migrației, lucrând în cadrul comunităților locale.

Printre altele, propunerea prevede:

* o prefinanțare suplimentară de 3,5 miliarde EUR pentru proiectele din domeniul coeziunii, cu scopul de a oferi lichidități suplimentare
* extinderea posibilității de cofinanțare de 100% pentru investițiile în promovarea integrării socioeconomice a resortisanților țărilor terțe
* creșterea costului unitar nou stabilit pentru sprijinirea refugiaților de la 40 EUR la 100 EUR de persoană pe săptămână și prelungirea aplicării acestuia de la 13 la 26 de săptămâni din momentul în care persoana solicită protecție
* extinderea posibilităților de transfer de resurse pentru acțiunile de sprijinire a refugiaților nu numai între Fondul european de dezvoltare regională și Fondul social european, ci și din Fondul de coeziune
* rambursarea retroactivă a proiectelor care se ocupă de nevoi legate de refugiați și care au fost deja finalizate

În plus, măsurile prevăd o mai mare flexibilitate în transferarea proiectelor din cadrul politicii de coeziune de la o perioadă bugetară la următoarea, pentru a ține seama de întârzierile în implementare cauzate de creșterea prețurilor materialelor și energiei, precum și de deficitul de forță de muncă.

**Context și etapele următoare**

La 29 iunie 2022, Comisia a prezentat propunerea FAST-CARE ca răspuns la concluziile Consiliului European din mai 2022, în care s-au solicitat noi inițiative în sprijinul a milioane de refugiați care fug din calea războiului din Ucraina, inclusiv prin sprijinirea țărilor învecinate.

În urma adoptării de astăzi a mandatului Consiliului, se preconizează că Parlamentul European își va aproba poziția cât mai curând posibil în toamnă, ceea ce va stabili următoarele etape procedurale pentru adoptarea legislației.

* [Propunerea privind FAST (Asistență flexibilă pentru teritorii) – CARE](https://data.consilium.europa.eu/doc/document/ST-10897-2022-INIT/ro/pdf)

\*

Agresiunea Rusiei împotriva Ucrainei: UE adoptă pachetul de „menținere și aliniere”

Ca răspuns la continuarea de către Rusia a războiului de agresiune împotriva Ucrainei, Consiliul a adoptat astăzi noi măsuri menite să înăsprească sancțiunile economice existente împotriva Rusiei, să perfecționeze punerea lor în aplicare și să consolideze eficacitatea acestora.

Astăzi facem încă un pas important pentru a reduce capacitatea Rusiei de a continua și de a-și finanța războiul de agresiune împotriva Ucrainei. Interzicem practic cel mai important produs pentru export al Rusiei după energie: aurul rusesc. De asemenea, prelungim scutirea tranzacțiilor în cazul produselor agricole și al transferului de petrol către țări terțe. Pentru că UE își îndeplinește partea care îi revine pentru a se asigura că putem depăși criza alimentară mondială iminentă. Rusia este cea care trebuie să înceteze bombardarea câmpurilor și silozurilor din Ucraina și blocarea porturilor de la Marea Neagră.

*Josep Borrell, Înaltul Reprezentant pentru afaceri externe și politica de securitate*

Pachetul de „menținere și aliniere” convenit astăzi introduce o nouă interdicție de a cumpăra, importa sau transfera, direct sau indirect, **aur** care provine din Rusia și care apoi a fost exportat din Rusia către UE sau către orice țară terță. Această interdicție se aplică și **bijuteriilor**.

Pachetul extinde, de asemenea, lista **produselor controlate, care pot contribui la consolidarea militară și tehnologică a Rusiei** sau la dezvoltarea sectorului său de apărare și de securitate, consolidând astfel controlul exporturilor de tehnologii cu dublă utilizare și de tehnologii avansate.

În plus, noile măsuri prelungesc **interdicția existentă de acces în port la ecluze**, pentru a evita eludarea sancțiunilor, și extind domeniul de aplicare al **interdicției de a accepta depozite**, incluzându-le pe cele ale persoanelor juridice, entităților sau organismelor stabilite în țări terțe și deținute majoritar de resortisanți ruși sau de persoane fizice cu reședința în Rusia. Acceptarea depozitelor pentru comerțul transfrontalier neinterzis va face obiectul unei **autorizări prealabile** din partea autorităților naționale competente.

De asemenea, UE introduce o serie de clarificări la măsurile existente, de exemplu în domeniul **achizițiilor publice**, al aviației și al justiției. De exemplu, interdicția de a încheia tranzacții cu entități publice ruse va fi ușor modificată pentru a asigura accesul la justiție.

Pentru a evita orice consecințe negative potențiale asupra securității alimentare și energetice în întreaga lume, UE a decis să prelungească derogarea de la interdicția de a efectua tranzacții cu anumite entități de stat în ceea ce privește **tranzacțiile pentru produse agricole și transportul petrolului către țări terțe**.

În general, UE se angajează să evite toate măsurile care ar putea duce la insecuritate alimentară în lume. **Niciuna dintre măsurile adoptate astăzi sau anterior, în raport cu acțiunile Rusiei** de destabilizare a situației din Ucraina, **nu vizează în vreun fel comerțul cu produse agricole și alimentare, inclusiv grâu și îngrășăminte**, dintre țări terțe și Rusia.

În mod similar, măsurile UE nu împiedică țările terțe și resortisanții acestora care își desfășoară activitatea în afara UE să achiziționeze **produse farmaceutice sau medicale** din Rusia.

Pe lângă sancțiunile economice, Consiliul a decis **să includă pe listă și alte persoane și entități** și **să consolideze cerințele de raportare**, stabilind declararea activelor ca sarcină a persoanelor sancționate, pentru a facilita înghețarea activelor acestora în UE.

UE susține cu fermitate Ucraina și va continua să ofere un sprijin puternic pentru reziliența economică, militară, socială și financiară generală a Ucrainei, inclusiv ajutor umanitar.

UE condamnă cu fermitate atacurile fără discriminare ale Rusiei împotriva civililor și a infrastructurii civile și solicită insistent Rusiei să își retragă imediat și necondiționat toate trupele și echipamentele militare de pe întreg teritoriul Ucrainei, în cadrul frontierelor sale recunoscute la nivel internațional. Dreptul internațional umanitar trebuie respectat, inclusiv în ceea ce privește tratamentul prizonierilor de război. Trebuie să li se permită imediat ucrainenilor, în special copiilor, care au fost strămutați forțat în Rusia să se întoarcă în siguranță. Rusia, Belarusul și toți cei responsabili de crime de război și de alte infracțiuni extrem de grave vor fi trași la răspundere pentru acțiunile lor, în conformitate cu dreptul internațional.

În concluziile sale din 23-24 iunie 2022, Consiliul European a declarat că vor continua lucrările privind sancțiunile, inclusiv pentru a consolida punerea lor în aplicare și pentru a preveni eludarea.

Actele juridice relevante au fost publicate în Jurnalul Oficial.

* [Jurnalul Oficial al UE, 21 iulie 2022](https://eur-lex.europa.eu/legal-content/RO/TXT/PDF/?uri=OJ:L:2022:193:FULL&from=RO)
* [Răspunsul UE la invadarea Ucrainei de către Rusia (informații generale)](https://www.consilium.europa.eu/ro/policies/eu-response-ukraine-invasion/)
* [Concluziile Consiliului European din 23-24 iunie 2022](https://data.consilium.europa.eu/doc/document/ST-24-2022-INIT/ro/pdf)

🏵🏵🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/